
tciera  Bostrykkori  (Q^.L.Lted  k  Nunu  Vneakøl)  Kj^iioaliura. 


Fredag  den   14de  August    staar  Kejser  Wilhelm 
gemt   bag  et  Gardin  og  ser  paa  Vagtparaden 
svinge  ind  over  Berlins  Slotsplads. 

Solen  glittrer  i  Messinginstrumenterne,  Pariser 
Indtogsmarschens  Toner  gjalder  mod  Murene,  og 
Kaiser  Franz  Gardens  Soldater  smækker  Benene 
højt  op  for  strax  efter  at  lade  Hælene  slaa  med 
Bulder  mod  Stenbroen. 

En  Adjudant  nærmer  sig  hurtigt  Kejseren. 

—  Majestæt!  Fyrst  vonBulow  anmoder  aller- 
underdanigst om  øjeblikkelig  Audients. 

I  næste  Minut  sidder  Kejseren  ved  sit  Arbejds- 
bord, nøje  gennemlæsende  to  Cifferdepescher  fra 
Tysklands  Ambassadører  i  London  og  Paris. 

—  Vi  faar  altsaa  ikke  længere  Frist,  Bulow! 
To  Aars  Arbejdsro  endnu,  og  Sejren  vilde  have 
været  os  vis.  Ti  tyske  »Dreadnought'er«  mod  ti 
Engelske  betød  Sværdet  i  Britanniens  Hjærte,  naar 
vi  stødte  til  uventet  og  i  samlet  Masse.  —  Imid- 
lertid skal  min  kære  Onkel  finde  os  vaagne.  Stats- 
raad  om  to  Timer.  Alle  Ministre  og  hele  Gene- 
ralitetet  møder,  forstaar  De,  Fyrste! 

—  —  —  I  Statsraadel  bekræfter  Krigsmini- 
steren von  Einem,  at  Hæren  er  rede.  Marinens 
Statssekretær,  Admiral  v.  Tirpitz  oplyser,  at  den 
søgaaende  Flaade,  Efterretningseskadrerne  og  Man- 
øvre-Torpedobaadsflotillerne  med  faa  Timers  Varsel 
kan  dirigeres,  hvorhen  det  ønskes,  og  at  baade 
Nordsø-  og  Østersøstationernes  Reserveflaader  del- 
vis er  sejlklare.  En  betydelig  Del  af  Flaaden  er 
samlet  i  og  ved  Kiel. 

Finansministeren  gør  Rede  for,  at  han  for- 
uden de  120  Millioner  Mark  i  Juliustaarnet  ved 
Spandau  disponerer  over  300  Millioner  fordelte  i 
Landets  offentlige  Kasser  og  let  tilgængelige  De- 
poter, løvrigt  mener  Ministeren  at  kunne  rejse 
en  halv  Milliard  gennem  Landets  Rørsmatadorer  i 
Løbet  af  faa  Dage. 

Kejseren  tager  Ordet:  Vigtige  Meddelelser  fra 
mine  Repræsentanter  i  London  og  Paris  tvinger 
os  til  at  forberede  os  paa  snart  at  blive  udrevet 
af  Fredens  Velsignelser,  som  vi  har  nydt  siden 
min  højsalige  Redstefader,  den  store  Kejser  slut- 
tede Frankfurterfreden.  Mit  ærlige  Forsøg  paa 
overensstemmende  med  Algecirastraktatens  Re- 
stemmelser  at  beskytte  Marokko  mod  Overgreb 
fra  evropæisk  Side,  misforstaas  i  London  og  Paris, 
hvor  man  synes  at  forberede  et  Overfald  paa 
Tyskland  til  Lands  og  til  Søs.  Visse  koncentriske 
Revægelser  af  franske  og  engelske  Eskadrer  i 
Retning  af  Kanalens  østlige  Indgang  har  vi  fuldt 
Rede  paa.  Heller  ikke  den  i  Stilhed  paabegyndte 
Mobilisering  af  det  sjette  og  syvende  franske  Armé- 


korps  Reserver  ved  vor  Vestgrænse  og  de  engelske 
Sammendragninger  af  Tropper  ved  Portsmouth  og 
Parkestone  har  undgaaet  vor  Opmærksomhed. 

Mine  Herrer,  det  er  mig  klart,  at  Krigen  staar 
for  Døren,  og  at  den,  der  slaar  først  slaar  bedst. 
Fuldtud  tilfreds  med  D' Herrer  militære  Ministres 
Rapporter  og  med  Finansministerens  Oplysninger 
vil  jeg  strax  konstatere,  at  jeg  roligt  kan  stole  paa, 
at  mine  Allierede  Deres  Majestæter  Kejser  Frantz 
Joseph  og  Kong  Victor  Emanuel  trofast  og  øje- 
blikkelig vil  opfylde  Betingelserne  i  den  Alliance- 
traktat, der  i  saa  mange  Aar  mere  end  noget  andet 
har  bidraget  til  at  opretholde  Freden  i  Evropa. 
Dernæst  kaster  jeg  et  Blik  ud  over  vore  Nabo- 
stater, og  det  er  mig  en  Glæde  at  turde  udtale  den 
Overbevisning,  at  kun  Rusland  kan  tænkes  at 
ville  slutte  sig  til  vore  Modstandere,  idet  den 
fransk-russiske  Alliance  jo  endnu  staar  ved  Magt. 
Dog  kan  det  hænde,  at  det  fra  min  højsalige 
Bedstefader  og  Fader  nedarvede  Venskab  og  hjær- 
telige  Forhold  til  Hans  Majestæt  Czaren  og  hans 
mægtige  Rige  bevares,  idet  den  eventuelle  Fejde 
paaføres  Tyskland  af  Frankrig,  og  Rusland  er  jo 
kun  forpligtet  til  at  erklære  Krig,  hvis  dets  Alli- 
erede angribes.  Min  Rigskansler,  Fyrst  von  Biilow 
vil  paa  Basis  af  gammelt  Venskab  og  Retfærd  søge 
Freden  med  min  Broder  Czar  Nikolaj  opretholdt. 
Og  dog,  mine  Herrer,  vilde  en  Krig  mod  Øst  sik- 
kert blive  mere  skæbnesvanger  for  Regeringen  i 
Set.  Petersborg  end  for  os. 

Medens  de    forholdsvis   betydelige  Hære  vore 

Nabostater  Schweitz,  Belgien  og  Holland  hurtigt 
kan  og  vil  opstille  til  Værn  for  deres  under  en 
Stormagtskrig  truede  Neutralitet,  beroliger  mig 
med  Hensyn  til  fjendtlige  Forsøg  paa  at  bruge 
disse  Landes  Territorier  eller  militære,  materielle 
og  financielle  Hjælpekilder  mod  Tyskland,  trues 
vi  sikkert  af  betydelige,  uberegnelige  Farer  nord 
fra.  Om  min  Broder  Kong  Frederik  den  8des  og 
hans  Regerings  ærligste  Vilje  til  at  erklære  og  søge 
overholdt  den  mest  absolute  Neutralitet  har  jeg 
ikke  ringeste  Grund  til  at  nære  Tvivl.  Men  det 
sig  i  Øjeblikket  alvorligt  paatrængende  Spørgs- 
maal  er  dette:  Kan  Danmark  forsvare  sin  Neu- 
tralitet mod  fjendtlige  Flaaders  eller  Eskadrers 
Landgangs-  eller  Farvands-Spærringsforsøg  ?  Kan 
de  tyske  Hære  og  Flaader  uden  Fare  for  Overfald 
fra  dansk  Territorium  roligt  gennemføre  deres  na- 
turlige Opgaver  mod  vore  Modstandere? 

Kommer  vore  Fjender  i  Besiddelse  af  de 
danske  Øer  og  Farvande,  eller  gør  en  Hær  Land- 
gang i  Jylland,  er  ikke  alene  vor  Aktionsfrihed 
lammet,  men  saavel  Krigshavnen  Kiel  som  Kejser 
Wilhelm  Kanalen  og  Østersøkysten,  ja  endog  selve 
Berlin  i  alvorlig  Fare.  Vor  hele  Koncentration 
mod  Vest  og  Øst  trues  i  Flankerne,  og  vi  nødes 
ikke  alene  til  at  anvende  4 — 5  Armékorps  til  Kyst- 
forsvar og  Dækning  mod  et  eventuelt,  nordfra  ført 
Angreb,  men  vor  Marine  henvises  til  Defensiven, 
medens  vor  naturlige  Chance  til  et  afgørende  Re- 
sultat paa  Havet  netop  ligger  i  en  med  al  Kraft 
ført,  heldig  Offensiv. 

Forholdet  mellem  det  kongelige  danske  rege- 
rende Hus,  mig  og  min  Regering  er  det  bedst 
mulige.  Danskerne  er  sikkert  kloge  nok  til  at 
indse,  at  deres  Lands  rige  Udviklingsmuligheder 
kun  kan  trives  i  Læ  af  Tysklands  Venskab;  men 
Forsømmelsen  af  det  nationale  Forsvar  har  varet 
i  saa  mange  Aar,  at  Danmark  praktisk  set  aldeles 
ikke  kan  værge  og  værne  Regeringens  sikkert 
loyalt  mente  Neutralitet.  Den  danske  Marines  nu- 
værende Betydningsløshed  danner  en  sørgelig  Mod- 
sætning til  Landets  tidligere  store  og  berømte  Flaade. 
Danmark  kan  til  Søs  ikke  værge  et  eneste  Sund, 
ikke  afvise  selv  en  lille  Eskadres  Forsøg  paa  at 
krænke  Landets  Neutralitet.  Københavns  Befæst- 
ning er  ufuldendt  og  ubemandet,  selve  Mobili- 
seringen af  de  altfor  faatallige  Stridskræfter  er  af- 
hængig af  Herredømmet  paa  Søen,  og  der  mangler 
aldeles  faste  Støttepunkter  udenfor  Hovedstaden. 
Naar  hertil  føjes,  at  Danmark  selv  om  det  faar 
Tid  til  at  mobilisere  til  Lands  og  til  Vands  af 
indre  politiske  Grunde  sandsynligvis  vil  tøve  for 
længe  med  at  iføre  sig  sin  svage  Rustning,  mener 
jeg  at  kunne  betragte  Kong  Frederik  den  8des 
Neutralitetserklæring  som  praktisk  værdiløs.  Hans 
Land  ligger  aabent  og  let  tilgængeligt  for  den 
krigsførende  Magt,  der  kommer  først. 

Gud  er  mit  Vidne  til,  at  jeg  ikke  paatænker 
nogen  Erobring  af  vor  nordlige  Nabostat.  Jeg 
ønsker  den  lille  intelligente  Nation  Fred;  men  det 
uafviselige  Hensyn  til  vort  store  Fædrelands  dyre- 
bareste Interesser  nøder  mig  til    foreløbig    at    be- 

sætte  alle  strategisk  vigtige  Punkter  paa  dansk 
Jordbund  og  i  danske  Farvande. 

For  ikke  som  Napoleon  i  1807  at  lade  mig 
overrumple  af  Englænderne,  befaler  jeg,  at  Køben- 
havn og  de  sællandske  Havnebyer  besættes  i  Over- 
morgen den  16de  August.  Samme  Dag  okkuperes 
Esbjærg  fra  Landsiden,  medens  en  Krydsereskadre 
snarest  landsætter  Tropper  i  Skagen,  Frederikshavn 
Grenaa  og  Aarhus.  Sydøstjylland  og  Fyn  besæt- 
tes i  Løbet  af  den  17de  og  18de  August. 

Om  den  detaillerede  Plan  for  alle  vore  mili- 
tære Forsvarsforanstaltninger  paa  dansk  Territorium 
til  Lands  og  til  Vands  forhandler  jeg  nu  med  Ex- 
cellenserne  von  Einem  og  von  Tirpitz,  senere  med 
den  telegrafisk  tilkaldte  Øverstkommanderende 
over  den  søgaaende  Flaade,  min  kære  Broder,  Ad- 
miral Prins  Heinrich  og  med  Chefen  for  9de  Armé- 
korps,  General,  Friherre  von  Vietinghoff. 

Gid  Aanden  fra  1864,  1866  og  1870  maa  styrke 
os  alle  til  den  yderste  Anspændelse  af  den  Enkel- 
tes og  de  fælles  Kræfter  til  Ære  og  Lykke  for  vort 
elskede  Fædreland! 

Efter  tre  Timers  Ophold  i  Berlin  tager  Prins 
Heinrich  og  General  Vietinghoff  Kl.  2  om  Natten 
med  Extratog  tilbage  til  henholdsvis  Kiel  og  Altona, 
og  Kl.  8  Lørdag  Morgen  d.  15.  August  begynder 
Udførelsen  af  de  om  Aftenen  ordnede  Detailler  for 
Overfaldet  paa  Danmark. 

Der  anvendes  i  første  Linie  Tropper  tilhørende 
9de  Armékorps.  For  ikke  at  vække  Opsigt  ind- 
kaldes  ingen  Reserver.     Det   Korps,  der  i  Dagens 

Løb  samles  i  Kiel  bestemt  til  at  overføres  til  Sæl- 
land sammensættes  af  de  nærmestliggende  Garni- 
soner. 

I  Kiel  ligger  3die  Bataillon  af  Infanteriregi- 
mentet Nr.  85,  »Hertugen  af  Holstein«  og  1ste  Sø- 
bataillon  (Marinefodfolk). 

Fra  Itzehoe  kommer  Feltartilleriregimentet 
Nr.  9,  »Grev  Waldersee«.  Fra  Harburg  den  sles- 
vig-holstenske  Pionér-Bataillon  Nr.  9,  fra  Altona 
Infanteriregimentet  »Graf  Bose«  Nr.  31  og  2den 
Afdeling  af  det  Lauenborgske  Feltartilleriregiment 
Nr.  45,  fra  Liibeck  Infanteriregimentet  Liibeck  Nr. 
162,  fra  Rendsborg  Staben  med  1ste  og  2den  Ba- 
taillon af  Infanteriregiment  Nr.  85,  1ste  Afdeling 
af  det  Lauenborgske  Feltartiileriregiment  Nr.  45, 
den  slesvig-holstenske  Trainbataillon  Nr,  9,  fra 
Siesvig  1ste  og  3die  Bataillon  af  Infanteriregimen- 
tet von  Manstein  Nr.  84  og  Husarregimentet  Kai- 
ser  Franz  Joseph  Nr.  16,  fra  Wandsbeck  Husar- 
regimentet Dronning  Wilhelmina  og  endelig  fra 
Neumunster  Infanteriregimentet  Nr.  163. 

Til  disse  Tropper  føjes  en  Ballonafdeling,  1200 
Matroser  delte  i  Landgangskompagnier,  40  store 
Automobiler,  delvis  med  Bivogne,  hver  rummende 
tyve  Mand,  70  Telegrafister,  60  Lokomotivførere, 
60  Lokomotivfyrbødere,  70  Chaufifeurer,  350  Kon- 
duktører, Sporskiftere  og  Ledvogtere  samt  50  Damp- 
skibsmaskinister  og  Fyrbødere. 

Kun  de  Højstkommanderende  ved  Besked  om 
Aarsagen  til  den  befalede  Udrykning  med  fuld 
Feltudrustning.     Man  lader  Officererne  forstaa,  at 

det  drejer  sig  om  en  af  Kejseren  pludselig  forord- 
net Troppeinspektion,  der  skal  foretages  mellem 
Neumunsler  og  Kiel  af  Generalinspektøren  for  før- 
ste Armé  Inspektion,  Prins  Friederich  Leopold  af 
Preussen. 

10  Officerer  og  20  Underofficerer  fra  den  store 
Generalstab  rejser  med  samme  Tog  som  Prins 
Heinrich  fra  Berlin  for  at  assistere  ved  Expeditio- 
nens  Ordning.  Nogle  Afdelinger  afgaar  direkte  fra 
Garnisonsbyerne  til  Kiel,  andre  Korps  marcherer 
først  med  Oppakning  og  Train  en  Mils  Vej  ad 
Landevejen  og  modtager  saa  pludselig  Ordre  til  at 
indlades  i  et  paa  en  Mellemstation  holdende  Tog. 

Fra  Lørdag  Morgen  Kl.  8  cencureres  alle  De- 
pescher  fra  Kiel,  fra  slesvigske  Stationer,  fra  Ex- 
peditionskorpsets  Garnisonsbyer  og  fra  de  Telegraf- 
stationer, der  ligger  paa  de  af  Tropperne  benyttede 
Jærnbaneruter.  Alle  mistænkelige  Depescher  til- 
bageholdes, medens  Telefonforbindelsen  med  Dan- 
mark og  Nordslesvig  erklæres  for  afbrudt. 

Indtil  Postdamperen  Kl.  lio?  Formiddag  af- 
gaar fra  Kiel  til  Korsør  er  der  ikke  foregaaet  noget, 
der  kan  vække  Opsigt.  Garnisonen  i  Kiel  sættes 
overhovedet  først  paa  Krigsfod  Kl.  5  om  Efter- 
middagen. 

De  første  Tropper  ankommer  til  Kiel  Kl.  1. 
De  udlades  udenfor  Byen  og  føres  dels  til  Holte- 
nau,  dels  til  Forterne  paa  begge  Sider  af  Kieler- 
fjord  og  indskibes  senere  paa  Krigsskibene  ved 
Hjælp  af  Fjorddampere.  Indskibningen  af  Materiel 
cg    Proviant    foregaar    allerede    fra    Formiddagen 

med  Marinens  Fartøjer,  medens  Folk  og  Heste 
først  bringes  om  Bord  efter  4.  Alt  Rytteri  og  Ar- 
tilleri indskibes  fra  det  kejserlige  Værfts  Kaier. 

Klokken  1  afhenter  en  Opdagelsesbetjent  den 
danske  Postdamper  »Freia« s  Fører,  Premierlieut- 
nant  Haack.  Ankommen  til  Politikontoret  med- 
deler Politichefen  den  forbavsede  Søofficer,  at 
der  er  indgivet  en  Klage  over  »Freia« s  Besæt- 
ning for  Smugleri,  hvorfor  der  vil  blive  afholdt 
Forhør.  Hr.  Haack  bedes  vente  og  anvises  et 
komfortabelt  Værelse,  hvor  Cigarer,  Forfrisknin- 
ger og  Aviser  stilles  til  »Smuglerens«  Raadighed. 
Henholdsvis  Klokken  VU  og  IV2  afhenter  Opda- 
gelsespolitiet  stilfærdigt  »Freia« s  Maskinister  og 
Styrmænd,  der  ligesom  deres  Chef  underrettes  om 
Smuglerianklagen  og  interneres  under  behagelige 
Forhold. 

Først  om  Natten  Kl.  12  føres  de  uaf hørte 
danske  Sømænd  En  for  En  tilbage  til  »Freia«,  der 
er  besat  af  Havnepolitiet.  Opfyring  under  Ked- 
lerne forbydes,  og  Afsejling  efter  Ruteplanen  Klok- 
ken 1*0  er  derved  umuliggjort.  Forgæves  prote- 
sterer Løjtnant  Haack,  Han  modtager  en  smilende 
Ordre  til  at  tage  Sagen  med  Ro.  Der  handles  efter 
kejserlig  Befaling  og  Forklaringen  loves  senere. 

De  to  Tog,  der  fra  Slesvig-Holsten  ankommer 
til  Vamdrup  11*2  Aften  og  l'^  Nat  møder  begge 
mærkelige  Hindringer  tæt  syd  for  den  danske 
Grænse.  Det  hedder  sig,  at  det  første  Togs  Ma- 
skine er  gaaet  i  Stykker  ved  Sommersted,  den 
nordligste    sønderjydske    Station,    og   Passagererne 

anmodes  om  at  slaa  ud,  idel  Viderebcfordring  først 
vil  kunne  ske  med  Nattoget.  Mærkværdigvis  lider 
ogsaa  dette  Togs  Maskine  Skade  syd  for  Som- 
mersted, hvortil  Vognene  ganske  langsomt  glider 
ind.  Reparationen  tager  hele  tre  Timer,  saaledes, 
at  Ankomsten  til  Fredericia  først  finder  Sted  Klok- 
ken 5^2,  Isenge  efter  det  sidste  Nattogs  Afgang  ad 
Sælland  til,  og  saa  sent,  at  et  Telegram  fra  en 
Passager  afsendt  i  Fredericia  først  efter  sex  Morgen 
kan  udleveres  i  København. 

Den  tyske  Plan  gaar  ud  paa  at  sætte  17000 
Mand  i  Land  i  Korsør  Natten  mellem  Lørdag  og 
Søndag,  med  disse  Tropper  besætte  København  og 
overvælde  Garnisonen  i  Næstved.  I  de  nærmeste 
Dage  skal  45,000  Mand  følge  efter,  hvorefter  Sæl- 
land sættes  i  moderne  Forsvarsstand. 

Søndag  Morgen  tages  København  ogsaa  fra 
Søsiden,  hvorefter  Sund  og  Bælter  spærres  med 
Miner.  Søndag  Aften  besættes  Esbjærg,  og  Man- 
dag besættes  Middelfart  og  Strib.  Samtidig  land- 
sættes en  kraftig  Brigade  i  eller  ved  Nyborg,  hvis 
Garnison  afvæbnes  eller  forjages. 

Krydsere  udgaaede  fra  Wilhelmshafen  land- 
sætter Mandag  Morgen  Tropper  i  Skagen  og  Fre- 
derikshavn, hvor  der  strax  opkastes  Batterier  mod 
Søen. 

Paa  Sprogø  og  Agersø  monteres  hurtigst  Bat- 
terier, og  fra  disse  Øer  etableres  Minespærringerne 
i  Store  Bælt. 

Mobiliseringsordren,  det  telegrafiske  Enkeltord 
»Mobil«  udsendes  Søndag  Morgen  Kl.  6  til  9de  og 


15 


10de  Armékorps'  Distrikter.  Samtidig  gives  Ordre 
til  Mobilisering  af  2den  Gardedivision,  der  pr. 
Extratog  dirigeres  fra  Berlin  i  Løbet  af  den  17de 
og  18de  til  Sælland  med  Afskibning  fra  Warne- 
miinde  til  Gedser. 

Lørdag  Morgen  telegraferes  fra  Kiel  ud  over 
Verden,  at  der  ved  Helgoland  i  de  nærmeste  Dage 
vil  blive  afholdt  kombinerede  Manøvrer,  hvortil 
baade  Wilhelmshafen  og  Kielerstationen  afgiver 
Størstedelen  af  deres  Skibe.  Den  søgaaende  Flaa- 
des  2den  Pantsereskadre  og  1ste  Krydsereskadre 
med  Flaadeadmiralskibet  »Deutschland«  i  Spidsen 
løber  ogsaa  ind  i  Kejser  Wilhelm  Kanalen.  Kom- 
mandoen føres  af  Viceadmiral  »Sc/irorf^rpaa  »Preus- 
sen«, medens  Prins  Heinrichs  Flag  ses  vaje  paa 
Tenderen  »Blitz«,  der  efter  at  Eskadren  har  defi- 
leret forbi  Prinsen,  ankrer  ved  Friedrichsort. 

Fra  Wilhelmshafen  gaar  samtidig  den  mobili- 
serede Reserveflaade  bestaaende  af  Brandenburg 
Klassens  fire  Pantserskibe,  sex  Kystpanserskibe  af 
Siegfried-Klassen,  fem  Krydsere  og  en  Division 
Torpedobaade  i  Søen. 

Lørdag  Middag  afsejler  Viceadmiral  v.  Holtzen- 
dorff  fra  Kiel  med  Linieskibene  Wittelsbach, 
Zåhringen,  Mecklenburg  og  Wettin.  Hans 
Rute  gaar  gennem  Store  Bælt  nord  om  Sælland 
mod  Sundet.  Skibsbesætningerne  er  forstærkede 
med    500    Fæstningsartillerister    og    300    Matroser. 

Klokken  4  damper  Kystpanserskibene  Odin 
og  Ægir,  Krydserne  Hansa,  Konigsberg  og 
Hertha  samt  en  Division  bestaaende  af  fem  store 

Manøvre  Torpedobaade  ud  i  Østersøen  med  Kurs 
syd  om  de  danske  Øer  og  Maal  Sundet. 

Til  Expeditionen  mod  Korsør  anvendes  Linie- 
skibene: Kaisér  Wilhelm  der  Grosse,  Kaiser 
Karl  der  Grosse,  Kaiser  Barbarossa  og  Kai- 
ser Wilhelm  den  2den  kommanderede  af  Ad- 
miral Jacobsen. 

Pantserkrydserne:  Roon,  Berlin,  Lubeck 
og  Frauenlob  under  Admiral  Kalau  von  Hofe. 

De  beskyttede  Krydsere:  Gefion,  Danzig, 
Nymphe,  Gazelle  og  Stuttgart. 

Skoleskibene:  Freya,  Prinz  Adalbert,  Un- 
dine og  Vineta.  Kaiseryachten  Hohenzollern 
og  Mineskibet  Pelikan. 

De  højere  Stabe  indskibes  i  »Hohenzollern«, 
hvor  ogsaa  Expeditionens  Leder  Prins  Friederich 
Leopold  med  Stabschef,  Oberstlieutnant  Fnchs  og 
Adjudant  Major  v.  Bliicher  befinder  sig.  Chefen 
for  9de  Armékorps  General  v.  Vietinghojf  og  Kej- 
serens Generaladjudant,  Admiral,  Friherre  von 
Senden  Bihram  er  ombord  i  Tenderen  Blitz. 

En  Division  Manøvre  Torpedobaade  forlader 
Torpedobaadshavnen  Klokken  l^!^.  En  Kvartmil 
efter  disse  fem  Fartøjer  følger  Blitz  og  Pelikan 
med  Torpedochefen  Vice  Admiral  Zeye  om  Bord. 
Alle  Jærnbane-Maskinister  og  Telegrafmænd,  et 
Landgangskorps  paa  300  Matroser  samt  6  Auto- 
mobiler med  Bivogne  og  Chauffører  er  indladet 
paa  denne  Eskadre.  Farten  sættes  til  15  Kvart- 
mil  i  Timen,  mere  kan  Blitz  og  Pelikan  ikke  løbe. 

Hovedflaaden    letter   i    to  Afdelinger  Kl.  9  og 

9V2.  Fart  17  Kvartmil  i  Timen.  Sex  mindre  Tor- 
pedobaade  sværmer  dels  foran,  dels  paa  Flaade- 
afdelingernes  Fløje.  Vejret  er  halvklart,  og  der 
blæser  en  frisk  vestlig  Brise. 

I  Danmark  aner  man  Intet.  Lørdagens  Aften- 
blade meddeler  i  Følge  Ritzaus  Bureau,  at  Største- 
delen af  den  tyske  Flaade  Søndag  begynder  en 
Række  store  Manøvrer  i  Trekanten  Jahdemun- 
dingen — Helgoland — Elbmundingen. 

Den  tyske  Ekspeditions  Avantgarde  fortsætter 
indtil  Torpedobaadene  Kl.  12^4  er  naaet  op  forbi 
Agersø  og  Egholm.  Her  afventes  Blitz  og  Peli- 
kan. Klokken  omtrent  1  styrer  Skibene  ind  i 
Korsør  Havn,  saaledes,  at  den  første  Torpedobaad 
klapper  til  ved  nærmeste  Færgeleje,  Nr.  2  lægger 
sig  tværs  for  den  ny  Jærnbanestation,  Nr.  3  ved 
Post-  og  Telegrafstationen,  Nr.  4  udfor  den  gamle 
Jærnbanestation,  nu  Godsexpedition,  medens  Nr.  5 
løber  op  bag  de  ved  Indløbet  til  Noret  liggende  Is- 
brydere. 

Blitz  fortøjer  derpaa  ved  Siden  af  den  ved 
Kaien  liggende  danske  Postdamper,  medens  det 
tyske  Postskib  faar  Pelikan  til  Nabo. 

Kl.  V  er  Udskibningen  i  fuld  Gang.  Smaa 
Afdelinger  sammensat  af  Officerer,  Matroser  og  Ma- 
skinister tager  sig  af  Færgerne,  hvis  Besætninger 
hurtigt  indespærres  i  3die  Klasses  Kahytter.  Sta- 
tions- og  Rangerpersonalerne  samles  i  nogle  Væ- 
relser paa  det  gamle  Hotel  Store  Bælt.  Ledvogtere 
og  Sporskiftere  forbliver  paa  deres  Poster;  men 
hver  Mand  faar  til  Selskab  en  tysk  Kollega  og  et 

Par  bevæbnede  Matroser.  Tyske  Ingeniører  under- 
søger Banelinien,  og  tysk  Jærnbanepersonale  be- 
gynder at  rangere  Tog. 

Telegrafstationen  tages  strax  i  Besiddelse,  og 
nogle  Ingeniører  fra  den  Torpedobaad,  der  fortøjer 
inderst  i  Havnen,  bemægtiger  sig  Telefonstationen, 
medens  Borgmesterbolig  og  Politistation  besættes. 
De  patrouillerende  Betjente  indfanges  og  transpor- 
teres om  Bord  paa  Blitz. 

Modstand  ydes  intet  Sted.  Angrebet  sker  jo 
pludseligt,  Danskerne  er  ubevæbnede  og  Tyskerne 
mange. 

De  i  Lejerne  liggende  to  Færger  faar  snart 
Dampen  op  og  sejles  ud  i  Bæltet  for  at  gøre  Tje- 
neste ved  Transporten  af  Tropper  fra  Linieskibene 
og  Pantserkrydserne  til  Land.  Ogsaa  Reservefærgen, 
Isbryderne  og  Transportskibene  viser  sig  efter- 
haanden  udenfor  Havnen  rede  til  Transporttjeneste. 

Ad  Landevejen  afgaar  Kl.  l^o  fire  Automo- 
biler med  Bivogne,  hvert  af  disse  Tog  medfører 
25  Mand.  Officerer,  Ingeniører,  Telegrafister,  Jærn- 
banemænd  og  Matroser.  Først  besættes  alle  Ad- 
gange til  Korsør  med  Dobbeltposter,  der  skal 
hindre  Enhver  i  at  forlade  eller  komme  ind  i 
Byen.  Dernæst  suser  Bilerne  op  til  Holdepladsen 
udenfor  Korsør  Station,  til  Forlev  og  til  Slagelse. 
Stationerne  besættes,  Personalerne  spærres  inde, 
Materiellet  rangeres.  Telegrafer  og  Telefoner  af- 
brydes, og  Politimændene  arresteres. 

De  to  tilbageværende  Biler  med  Bivogne  farer 
ud    for    at  afbryde  de  forskellige  Telefoncentraler 

og    Telegrafstationer    i    en    Afstand    af    indtil    tre 
danske  Mil. 

Intet  Fartøj  faar  Lov  til  at  forlade  Havnen, 
og  ingen  Fisker  kan  komme  i  Søen,  fordi  tyske 
Matroser  patrouillerer  langs  Havnegaderne  og  den 
nærmest  Byen  liggende  Strandkant. 

Exprestoget  fra  København  Kl.  12  bruser  uan- 
tastet ind  paa  Stationen  Kl.  pe.  I  samme  Nu, 
Toget  stanser,  arresteres  Personalet,  medens  tyske 
Jærnbanemænd  viser  samtlige  Passagerer  ind  i 
den  af  Matroser  bevogtede  3die  Klasses  Ventesal, 
hvor  Restauratøren  under  Kontrol  faar  Lov  til  at 
servere  for  de  bestyrtede  Rejsende. 

Den  tyske  Fremgangsmaade  er  i  dette  Til- 
fælde som  overfor  alle  danske  Embedsmænd 
og  Funktionærer  smilende,  høflig,  men  fast.  Ingen 
Forklaringer.  Kun  et:  Nærmere  i  Morgen,  min 
Herre  —  er  det  Svar,  Danskerne  opnaar  paa  deres 
dels  ængstelige,  dels  vrede  Spørgsmaal  om,  hvad 
Meningen  egentlig  er  med  Overfaldet? 

Blitz  løber  ud  Klokken  P^^  passerer  flere 
af  de  opankrende  store  Skibe  og  foranlediger  ved 
Signaler  Færgen  fra  Nyborg  12,££  til  at  stoppe 
godt  to  Kvartmil  fra  Korsør.  To  Pinasser  sættes 
i  Vandet,  og  et  Par  Minutter  efter  har  24  Tyskere 
overtaget  Færgens  Kommando  paa  Dæk  og  i  Læ. 
Den  føres  til  Lejet,  de  faa  Passagerer  og  Besæt- 
ningen spærres  inde  i  Stationens  Ventesal.  Vog- 
nene køres  i  Land,  og  Færgen  gaar  atter  ud  for 
at  hente  Tropper. 

Udskibningen    eller    rettere  Omskibningen  fra 

de  store  Krigsskibe  gaar  hurtigt  for  sig.  Kanoner, 
Heste,  Ammunitionskarrer,  Sanitetsmateriel  og 
Automobiler  omlades  i  Dampfærgerne.  De  andre 
med  Havnen  fortrolige  Skibe  tager  Fodfolk  om- 
bord, medens  Torpedobaade  og  Pinasser  slæber 
fyldte  Rofartøjer  ind.  Ved  Søbatteriet  og  udfor 
den  langs  Stranden  gaaende  Gade  landsættes  mange 
Soldater. 

Klokken  2  farer  syv  Automobiler  med  Bivogne 
afsted  til  Næstved.  Det  gælder  om  at  overraske 
Dragonregimentet  før  det  er  samlet  og  til  Hest. 
Andre  Automobiler  sendes  samtidig  frem  ad  Konge- 
vejen for  at  Indbryderne  hurtigt  kan  faa  besat 
Jærnbane-Stationerne  og  afbrudt  Telefon-  og  Tele- 
graf til  og  med  Viby. 

Klokken  2^^  holder  sex  lange  Tog  fordelt 
over  hele  Stationsterrænet  parat  til  Afgang.  Foran 
kører  med  en  Kilometers  Afstand  to  lette  Loko- 
motiver, hver  kun  trækkende  en  enkelt  Vogn  fyldt 
med  Ingeniørofficerer,  Telegrafister  og  Pionerer. 
Derpaa  afgaar  Kl.  2^^  Train  Nr.  1  medførende  en 
kejserlig  Automobil,  v.  Senden  Bibram,  General  v. 
Vietinghoff,  et  Antal  Stabsofficerer  og  en  Bataillon 
Infanteri  af  Regimentet  Nr.  163.  De  to  næste  Tog 
indeholder  Regimentets  andre  Batailloner.  Train 
Nr.  4  og  5  medfører  to  Batterier  af  Artilleriregiment 
Nr.  45  og  en  Maskingeværafdeling  paa  25  Mand, 
Tog  Nr.  6  tager  en  Eskadron  af  Husarregimentet 
Nr.  16. 

Dette  Regiments  andre  Eskadroner  og  Resten 
af  Artilleriregiment  Nr.  45  dirigeres  ad  Landevejen 

til  Slagelse,  hvor  Indladningen  i  der  holdende  Tog 
gaar  hurtigt  for  sig. 

En  Sværm  Cyklister  er  sendt  frem  ad  Hoved- 
landevejen for  at  gjenne  Nysgerrige  tilbage  og  arre- 
stere alle  mistænkelige  Personer. 

Mellem  hvert  Togs  Afgang  hengaar  ti  Minutter. 
Klokken  23o  afgaar  Nr.  1,  Kl.  S^o  Nr.  6.  Ved  at 
sammenskrabe  alt  rullende  Materiel  og  bruge 
Godsvogne  i  stor  Stil  til  Menneskebefordring  lyk- 
kes det  at  etablere  otte  nye  Train.  Det  kniber 
med  Lokomotiver,  men  snart  indsendes  Reserver 
fra  Slagelse  og  noget  senere  fra  Ringsted.  Alle  Tog 
fyldes  med  Tropper  og  Materiel,  hvorefter  man 
kører  til  København. 

Inden  Landsætningen  har  alle  faaet  Frokost, 
og  Hestene  er  fodrede. 

Samtlige  Tog  føres  frem  i  jævn  Fart  uden  Op- 
hold ved  Stationerne.  Til  Viby  naar  det  forreste 
Spejderlokomotiv  før  Automobilerne.  Her  afventes 
det  andet  Lokomotiv,  og  efter  at  Stationen  er 
besat  sættes  fuld  Fart  paa  indtil  Roskilde,  hvor 
man  maa  stanse  udenfor  Indkørslen  for  at  aflevere 
nogle  Mand  til  de  mange  Skiftespor.  Klokken  4 
kører  de  lo  Lokomotiver  ind  paa  Sporet  ved  Hoved- 
perronen.  Stor  Staahej  fra  de  paa  den  store  Sta- 
tion allerede  arbejdende  Jærnbanemænd,  der  netop 
expederer  et  udadgaaende  Godstog. 

Otte  tyske  Jernbanemænd  og  ti  Matroser  anses 
for  tilstrækkeligt  Mandskab  til  Roskilde,  og  snart 
er  det  danske  Personale  under  Laas  og  Lukke. 
Godstoget  køres  ind  paa  et  Sidespor. 

Videre  farer  Lokomotiverne  indefter  med  den 
rullende  Krigsmagt  i  Hælene.  Der  stanses  kun 
saa  længe  ved  Stationerne,  at  Indkørslen  kan  efter- 
ses og  eventuelt  bringes  i  Orden.  Nogle  Mand 
efterlades  hvert  Sted,  og  Klokken  4^5  naas  Frede- 
riksberg Station.  Tilbage  i  de  med  Lokomotiverne 
følgende  Vogne  er  endnu  et  halvthundrede  Mand, 
der  hurtigt  og  saa  diskret  som  muligt  besætter 
Stationen. 

Ti  Minutter  senere  kører  det  første  Militærtog 
ind  paa  Frederiksberg  Station.  At  udlade  det  kej- 
serlige Automobil  tager  kun  faa  Minutter,  og  Klok- 
ken 5**  ruller  Generaladjudant,  Admiral  v.  Senden 
Bibram,  en  Attaché  fra  Udenrigsministeriet  og  en 
Generalstabskaptain  gennem  Falkoneralleen,  ad 
Jagtvejen,  Lyngbyvejen,  Bernstorffsvejen  og  Jægers- 
borg Allé  til  Charlottenlund  Slot. 

Klokken  5^^  purrer  den  ene  af  de  paa  Post 
staaende  Gardister  sin  Sergent  og  melder,  at  nogle 
fine  tyske  Herrer  ønsker  Audients  hos  Hs.  Maje- 
stæt. Vagtkommandøren  bliver  strax  vækket,  viser 
sig  synlig  gnaven  og  meget  let  paaklædt  ved  et 
Vindu,  hvorfra  han  raaber  til  de  endnu  i  Automo- 
bilet siddende  Herrer: 

—  Hvad  Pokker  er  dette  her  for  Gadedrenge- 
streger?    D' Herrer  er  vel  fulde! 

Den  Dansk  forstaaende  Chauffør  vender  sig  med 
Haanden  til  Huen  mod  Admiralen  og  siger  et  Par 
Ord.  Denne  smiler  let,  anlægger  derpaa  en  alvor- 
lig Mine,  rejser  sig,  kaster  Kappen  og  staar  i  fuld 
Gaia  straalende  af  en  rig  Ordensfylde,  der  deles  i 

to  Stjærnegrupper  af  Dannebrogsordenens  hvide 
Storkorsbaand. 

—  Hr.  Kaptain.  Paa  Hans  Majestæt  Kejser 
Wilhelm  af  Tysklands  Ordre  anmoder  jeg,  Aller- 
højstsammes Generaladjudant,  Admiral,  Friherre 
von  Senden  Bibram  om  at  blive  stedet  til  Audients 
hos  Hans  Majestæt  Kongen  af  Danmark  for  at 
overbringe  en  meget  vigtig  kejserlig  Skrivelse.  Fore- 
løbig beder  jeg  Dem  levere  Hans  Majestæt  dette 
Brev. 

Og  dermed  staar  alle  de  tre  uniformerede  Her- 
rer ud  af  Automobilet. 

Gardekaptajnen  spærrer  Øjnene  op,  retter  sig, 
bukker,  gør  Undskyldning  baade  for  sin  Udtalelse 
og  Paaklædning,  og  befaler  Sergenten  at  føre  Her- 
rerne ind  paa  Slottet. 

Kong  Frederik  er  vaagen.  Han  staar  netop 
ud  af  Sengen,  da  Kammertjeneren  meddeler,  at 
den  vagthavende  Officer  bringer  et  Brev,  som  Hs. 
Majestæt  bedes  læse  strax.  Kongen  spørger  for- 
bavset, hvem  der  vover  at  forstyrre  ham  med  Breve 
paa  denne  Tid  af  Morgenen.  Kammertjeneren  sva- 
rer, at  det  vist  er  en  højtstaaende  fremmed  Officer 
eller  Diplomat.  Han  har  netop  set  en  stærkt  de- 
koreret Herre  i  Uniform  træde  ind  i  Slottet. 

Siddende  paa  Sengekanten  bryder  Kongen  Kon- 
volutten og  læser: 

Sire.  Hs.  Majestæt  Kejseren  af  Tyskland  har 
befalet  mig.  Allerhøjstsammes  Generaladjudant  at 
overbringe  Deres  Majestæt  en  meget  vigtig  politisk 
Skrivelse.     Jeg   har    den   Ære   at   anmode    Deres 

Majestæt  om  en  øjeblikkelig  Audients,  idet  Sagens 
Vigtighed  og  Hs.  Majestæt  Kejserens  udtrykkelige 
Befaling  maa  tjene  som  Undskyldning,  fordi  jeg 
vover  at  ulejlige  Deres  Majestæt  paa  denne  Tid  af 
Døgnet. 

Under  Skrivelsen  staar  v.  Senden- Bibramsl^iayn. 

—  Før  den  fremmede  Herre  ind  i  mit  Arbejds- 
værelse.    Om  faa  Minutter  vil  jeg  komme  tilstede. 

Kongen  udtaler  disse  Ord  hurtigt  og  meget  al- 
vorligt. 

Endnu  inden  Majestæten  er  færdig  med  at 
iføre  sig  daglig  Generalsuniform  styrter  Prins  Gu- 
stav ind  i  Toiletværelset  og  raaber: 

—  Fader!  Fire  store  Pantserskibe  er  inat  an- 
krede paa  Yderrheden.  Hvad  kan  det  være  for 
Landsmænd? 

Kongen  farer  sammen. 

—  Ja  saa.  Hør  Gustav,  væk  Kammerherre 
Bull  og  bed  ham  komme  til  mig  hurtigst  muligt. 
Jeg  har  vigtige  Forretninger,  og  Bull  maa  hjælpe 
mig. 

Faa  Øjeblikke  senere  træder  Admiral  von  Sen- 
den-Bibram  med  sine  to  Ledsagere  ind  til  Kongen, 
der  smilende,  men  øjensynlig  urolig  gaar  General- 
adjudanten  i  Møde. 

Præsentation.  Mundtlig  Gentagelse  af  Und- 
skyldningen for  den  tidlige  Forstyrrelse  og  derpaa 
Oplæsning  af  den  kejserlige  Skrivelse. 

—  Min  Broder!     Deres  Majestæt! 
Gennemtrængt  af  lyse,  kære  Minder  om  mine 

Besøg  ved  Deres  Majestæts  og  Deres  højsalige  Fa- 

ders  Hof  er  det  med  virkelig  dyb  Smærte,  at  jeg 
under  det  uafvendelige  Tryk  af  politiske  Begiven- 
heder, hvis  Ophavsmænd  maa  søges  langt  fra  Ber- 
lin og  Tyskland,  nødes  til  at  foretage  mig  pludse- 
lige Skridt,  hvis  Maal  saa  langt  fra  er  fjendtlige 
mod  Deres  Majestæt  og  Danmarks  Befolkning,  at 
jeg  netop  fuldtud  tror  at  turde  kalde  mig  Dan- 
marks sande  Ven  i  Farens  Stund. 

Der  trækker  et  Uvejr  op  mod  Tyskland.  Mit 
Riges  Fjender  misforstaar  min  Regerings  fredsven- 
lige. Retfærdighed  søgende  Politik.  Misundelse 
over,  hvad  tysk  Flid  og  Dygtighed  udretter,  bidra- 
ger til  at  tvinge  Vaabnene  i  Hænderne  paa  Mod- 
standere, og  trods  mit  daglige  Arbejde  gennem  tyve 
Regeringsaar  for  Fredens  Bevarelse  i  Evropa,  ser 
mine  Raadgivere  og  jeg,  at  Krigsfaren  er  overhæn- 
gende. 

Deres  Majestæts  Venskab  for  mig  og  mit  Hus, 
Deres  Majestæts  naturlige  Kærlighed  til  den  abso- 
lute  Neutralitet  kender  og  skatter  jeg  højt;  ligele- 
des ved  jeg,  at  Deres  Majestæts  Regering  og  det 
danske  Folk  vil  betragte  det  som  en  national 
Ulykke  at  blive  blandet  ind  i  en  hvilkensomhelst 
Krig.  Men  Deres  Majestæt!  Andres  Vaabenmagt 
er  større  end  Danmarks,  og  de  Stridskræfter,  det 
danske  Monarki  raader  over,  kan  umuligt  hindre 
mine  mægtige  Fjender  fra  at  benytte  dansk  Land, 
Vand  og  danske  Hjælpekilder  til  Skade  for  Tysk- 
land. 

Derfor  og  kun  derfor  Deres  Majestæt  tvinges 
jeg  som  det  store  tyske  Fædrelands  øverste  Krigs- 

herre  til  at  byde  Deres  Majestæt  min  Hjælp  til 
Afvendelsen  af  enhver  Krigsfare,  der  truer  først 
Danmark,  siden  Tyskland.  Tyske  Tropper  gaar 
nu  i  Land  paa  Sælland,  en  tysk  Flaade  lægger  sig 
ved  København.  De  faretruede  Steder  i  Jylland 
og  paa  Fyen  vil  hurtigst  blive  besatte  med  tyske 
Tropper,  og  mine  Krigsskibe  vil  sørge  for,  at  dan- 
ske Handelsfartøjer  trygt  kan  færdes  i  danske  Far- 
vande. 

Selvopholdelsesdriften  er  den  Drivfjeder,  der 
bringer  mine  Soldater  og  Matroser  ind  paa  dansk 
Grund;  men  vi  kommer  ikke  som  Fjender,  kun 
for  at  forsvare  Danmark  mod  Overfald,  et  Forsvar, 
som  indre  politiske  Forhold  har  nægtet  Deres 
Majestæt  Midlerne  til  selv  at  kunne  føre  med  til- 
strækkelig Kraft. 

Alle  Rekvisitioner  betales  med  fuld,  naturlig 
Pris.  Al  privat  og  offentlig  Ejendom  respekteres. 
Jeg  ønsker  ikke  at  berede  Danmark  et  1807,  men 
at  bevare  Deres  Majestæts  Landes  fuldkomne  Selv- 
stændighed. 

Herved  tilbyder  jeg  Deres  Majestæt  en  øjeblik- 
lig defensiv  Alliance  med  Kejserriget  Tyskland. 
Detaillerne  i  dette  Forbund  kan  hurtigt  ordnes 
gennem  Forhandlinger.  Ønsker  Deres  Majestæt 
ikke  den  tilbudte  Alliance,  udbeder  jeg  mig  kun 
Ret  til  at  værge  Danmark  til  Lands  og  til  Vands, 
idet  de  danske  Tropper  kan  forblive  uantastede  i 
deres  nuværende  Garnisoner.  Troppeindkaldelser 
og  Discolationer  overflødiggøres  ved  mine  Foran- 
staltninger.    Dog   staar    det  den    danske    Øvelses- 

eskadre  frit  for  at  forblive,  hvor  den  nu  er,  i  Aar- 
husbugten  eller  søge  en  anden  Station.  Militær 
Hjælp  til  Tysklands  Fjender  fra  dansk  Side  maa 
selvfølgelig  være  udelukket. 

Ethvert  Ønske,  hvis  Opfyldelse  kan  tjene  Deres 
Majestæts  og  Danmarks  Interesser  og  som  det 
staar  i  min  og  min  Regerings  Magt  at  opfylde, 
skal  være  mig  ligesaa  helligt  som  gjaldt  det  mit 
store  Fædreland. 

Med  min  ærbødigste  og  venskabeligste  Hilsen 
til  Hendes  Majestæt  Dronningen  og  hele  det  kon- 
gelige Hus.  Wilhelm  H. 

Givet  paa  vort  Residensslot  i  Berlin  15.  8.  08. 

Med  et  dybt  Buk  overrækker  Admiralen  den 
kejserlige  Skrivelse  til  Kongen.  Et  Øjeblik  tøver 
denne  bleg  af  Bevægelse.  Med  funklende  Øjne 
spørger  derpaa  Majestæten: 

—  Naar  vil  denne  Besættelse,  der  omtales  i 
Hans  Majestæt  Kejserens  Skrivelse,  finde  Sted,  De- 
res Excellence? 

—  Jeg  forlod  Toget  med  de  forreste  af  vore 
Tropper  paa  Frederiksberg  Station  for  næppe  tre- 
kvart Time  siden.  En  Del  af  Københavns  Enceinte 
er  besat,  og  jeg  tror  sikkert,  at  den  allerede  paa 
Rheden  liggende  tyske  Flaade  har  sat  Marinere  i 
Land  paa  flere  af  Byens  Søforter. 

Kongen  ringer  hurtigt.  Kammertjeneren  viser 
sig.     Kald  paa  Kammerherre  Bull. 

Admiral  von  Senden-Bibram  begynder: 

—  Deres  Majestæt,  Øjeblikkets  Alvor  .... 

Kongen  afbryder  med  en  Haandbevægelse: 

—  Deres  Excellence.  Min  tjenestegørende 
Kammerherre,  Hr.  Bull,  vil  anvise  D'Herrer  et 
Værelse,  hvor  De  kan  vente,  medens  jeg  opsætter 
et  Svar  til  Hans  kejserlige  Majestæt. 

Tyskerne  bukker,  og  Kammerherre  Bull  fører 
dem  ud. 

Kongen  ringer  hæftigt.  —  Kammertjeneren 
kommer. 

—  Kald  paa  Adjudanten,  paa  Kammerherre 
Bull,  paa  Vagtkommandøren. 

Et  Øjeblik  efter  staar  alle  Tre  foran  Maje- 
stæten. 

Kongen  sætter  i  faa  Ord  de  bestyrtede  Herrer 
ind  i  Situationen.  Der  telefoneres  efter  Kronprin- 
sen, Ministrene,  Generaler  og  Admiraler.  Garde- 
kaptainen  iler  op  i  Slotstaarnet  med  en  Kikkert 
og  melder  ved  Tilbagekomsten,  at  fire  meget  store, 
fem  mindre  Orlogsmænd  og  nogle  svære  Torpedo- 
baade  ligger  dels  i  en  Bue  udenom,  dels  mellem 
Søforterne. 

Kongen  befaler  at  skaffe  Underretning  om  Stil- 
lingen til  Lands,  og  det  lykkes  saare  hurtigt  at 
konstatere,  at  Enceinten  fra  Jærnbaneoverskærin- 
gen  til  Husum  er  besat  af  Tyskerne,  hvis  Antal 
øges  efterhaanden  som  de  vestfra  kommende  Tog 
udspyr  deres  levende  Indhold.  Telegraf-  og  Tele- 
fonstationer faar  Ordre  til  at  skaffe  Efterretninger 
fra  Korsør  og  Næstved,  men  maa  snart  melde  til- 
bage, at  alle  Forbindelser  er  afbrudte. 

Medens    en    let  Frokost   serveres   for  de  tyske 

Herrer,  ankommer  i  Automobiler  og  Vogne  adskil- 
lige af  de  telefonisk  hidkaldte  Autoriteter  samt  en 
Eskadron  Husarer. 

Et  Statsraad  etableres,  medens  de  militære 
Herrer  ved  Hjælp  af  Slottets  og  Bommandens 
Telefoner  søger  at  skaffe  fuld  Besked  om  Situ- 
ationen til  Lands  og  til  Vands. 

Det  viser  sig,  at  Baade  fra  de  to  ved  3-Tiden 
opankrede  tyske  Eskadrer  saa  godt  som  uden 
Modstand  har  overmandet  de  intet  ondt  anende 
Smaabesætninger  paa  Middelgrundsfortet,  Trekro- 
ner, Mellemfortet,  Prøvestenen  og  Charlottenlund- 
fortet. 

Helsingørs  Garnison  allarmeres  og  dirigeres 
med  Kystbanen  til  Klampenborg,  hvor  nærmere 
Ordre  vil  blive  meddelt  Regimentet,  der  jo  egent- 
lig kun  bestaar  af  Rekrutbataillonen. 

Københavns  Garnison  bringes  under  Vaaben 
og  faar  Ordre  til  at  opmarschere  paa  Blegdams- 
fælleden. 

Marinesoldater  besætter  Kvintus,  bedækte  Vej 
og  Refshaleøen. 

Man  begynder  at  sætte  en  Torpedobaad  i  Van- 
det. To  i  Lynettehavnen  liggende  Patrouillebaade 
f>Ter  op,  og  det  samme  gør  Mineudlægningsfar- 
tøjerne. 

Artillerister  afsendes  til  Fortun-,  Gladsaxe-  og 
Garderfortet,  til  Lyngbyskansen  og  Christiansholms- 
batteriet. 

I  Statsraadet  ved  man  hverken  ud  eller  ind. 
Det    almindelige  Ønske    er    at   vinde  Tid    og    for- 

lange,  at  Tyskerne  skal  blive  slaaende,  hvor  de 
staar  Kl.  8,  indtil  et  endeligt  Svar  kan  gives  om 
Eftermiddagen.  Meningen  er,  at  Regeringen  vil 
sætte  sig  i  Forbindelse  med  Kabinetterne  i  London, 
Paris  og  Set.  Petersborg  for  at  bede  om  Raad  i 
denne  prekære  Situation. 

Statsraadsmødet  aabnes  Kl.  7*o.  Kl.  8  ankom- 
mer pr.  Automobil  en  Adjudant  fra  Prins  Friede- 
rich Leopold  af  Preussen,  der  medbringer  en  kort 
Skrivelse  til  Admiral  von  Senden-Bibram,  hvori 
det  hedder,  at,  hvis  Modstand  noget  Sted  forsøges 
fra  dansk  Side,  vil  København  blive  bombarderet 
Klokken  12  Middag.  Admiralen  anmodes  om  hur- 
tigst at  skaffe  Kongen  af  Danmarks  Samtykke  til, 
at  de  danske  Militærautoriteter  i  Samarbejde  med 
de  tyske  Expeditionskorps  træffer  Foranstaltninger 
til  Landets  og  dets  Farvandes  betryggende  For- 
svar eller  ganske  overlader  alle  Foranstaltninger 
til  Tyskerne.  Prinsen  slutter  med  at  udtale  sin 
Glæde  over,  at  de  første  17,000  Mand  er  land- 
satte paa  Sælland  uden  Forsinkelse  eller  Tab  af 
nogen  Art. 

Denne  Skrivelse  sender  Hr.  v.  Bibram  strax 
ind  til  Kong  Frederik,  der  oplæser  den  for  Stats- 
raadet  og  meddeler,  at  Prins  Friedrich  Leopold 
foreløbig  har  etableret  sit  Hovedkvarter  i  Glostrup. 

Gennem  Telefonmeddelelser  og  udsendte  Or- 
donnanser  opklares  det,  at  Tyskerne  allerede  har 
besat  Avedørebatteriet  ved  Kalvebodstrand  og  inde 
i  Landet  Husumfortet.  Fra  Godsbanegaarden  og 
Frederiksberg    Station    sender   Tyskerne    uden    at 

spørge  om  Tilladelse  rullende  Materiel  vest  paa, 
og  ved  Vigerslev  koncentreres  en  større  Styrke  af 
alle  Vaabenarter.  Fortroppen  paa  og  omkring 
Frederiksberg  Station  dannes  af  en  Bataillon,  en 
Eskadron  og  et  Batteri.  En  lignende  Styrke  marsche- 
rer  op  i  det  aabne  Terrain  vest  for  Nørrebros  Station. 

Situationen  er  haabløs.  Man  har  Valget  mellem 
Forbund  med  Tyskland,  Gadekamp  og  Bombar- 
dement eller  Udstedelsen  af  en  Erklæring,  hvori 
det  hævdes,  at  den  danske  Statsmagt  med  Vold  er 
sat  ud  af  Funktion ;  men  at  Neutraliteten  saa  vidt 
Regeringen  under  Forholdene  ævner  det  vil  blive 
overholdt  fra  dansk  Side. 

Klokken  8'^  har  Statsraadet  næsten  enstemmig 
besluttet  at  vælge  det  tredie  Alternativ.  Et  kort, 
værdigt  Svar  til  Kejser  Wilhelm  opsættes.  I  dette 
udtales  baade  Indignation  og  Forbavselse  over  den 
valgte  Fremgangsmaade  mod  en  venligsindet  Stat, 
der  ikke  har  ringeste  Grund  til  at  vente  nogen 
Krænkelse  af  Danmarks  selvfølgelige  Neutralitet. 
Ude  af  Stand  til  at  hindre  den  tyske  Stridsmagt  i 
at  besætte  dansk  Territorium  maa  denne  foreløbig 
handle  som  Kejseren  mener  at  kunne  forsvare  det. 
Dog  hævdes  Regeringens  absolute  Ret  til  at  mobi- 
lisere Hær  og  Flaade  og  til  at  besætte  Køben- 
havns Fæstningsværker  mod  Land-  og  Søsiden 
udelukkende  med  danske  Tropper. 

Dette  af  Kongen  underskrevne  og  af  Konseils- 
præsidenten kontrasignerede  Svar  overrækkes  Kl.  8*^ 
Admiral  v.  Senden-Bibram,  der  strax  tager  afsted, 
paa  Begæring  eskorteret  af  en  Halvdeling  Husarer. 

Konge  og  Ministre  lader  sig  ikke  skufle  af  det 
tyske  Tilbud  om  at  bevare  Neutraliteten  under 
Kejserørnens  militære  Beskyttelse.  Fra  tysk  Side 
er  Formen  kun  en  Høflighedens  Overgang,  thi 
ingen  Fjende  af  Tyskland  vil  anerkende  Danmarks 
NeutraUtet  under  Forhold,  hvor  Herredømmet 
faktisk  er  revet  ud  af  den  danske  Ledelses 
Hænder. 

Men  Tid  kan  der  maaske  vindes  til  diplo- 
matisk Intervention,  til  i  Stilhed  at  væbne  Køben- 
havns Befolkning  og  til  at  udruste  de  brugeligste 
Krigsskibe. 

Øjeblikkelig  indkaldes  Væbningen  og  alle  i 
København  og  paa  Sælland,  Lolland-Falster  og 
Møen  hjemmehørende  Reserver  til  Liniehæren. 
Telefon-  og  Telegrafafbrydelserne  volder  dog  ad- 
skillig Forsinkelse  med  Mobiliseringsordrens  Ud- 
sendelse. 

Foruden  Holmens  faste  Mandskab  gaar  tusind 
Haandværkere,  to  Hundrede  Maskinister  og  tre 
Hundrede  Sømænd  i  Løbet  af  nogle  Timer  over 
paa  Holmen  for  at  hjælpe  til  med  Udrustnings- 
arbejdet. 

Medens  Charlottenlund-  og  Kastrupforterne  fra 
Søen  er  besatte  af  Tyskerne  om  Morgenen  og  mod 
Landsiden  spækket  med  Maskingeværer  og  Revol- 
verkanoner, besætter  Danskerne  Kalkbrænderi- 
batteriet  stærkt,  medens  Kvintus  og  Strickers  Bat- 
teri monteres. 

Kl.  9^2    sendes    officiel    Meddelelse    til  Ritzau 

og  alle  Blade  om  Nattens  og  Morgenens  Begiven- 
heder. København  og  den  af  Fjenden  ikke  okku- 
perede Del  af  Omegnen  erklæres  i  Belejringstil- 
stand. Plakater  med  Forklaring  over  denne  Til- 
stands Betydning  og  Bestemmelser  trykkes  for 
hurtigst  at  opslaas  paa  1200  Steder. 

En  af  Regeringens  første  Pligter  bestaar  i  Af- 
sendelsen af  Beretning  om  Sagernes  Stilling  til 
Regeringerne  i  Petersborg,  Stockholm,  Kristiania, 
London,  Paris,  Wien  og  Rom.  Samme  Medde- 
lelser og  Instruktioner  afgives  i  Chifferdepescher 
til  vore  diplomatiske  Repræsentanter  i  de  nævnte 
Byer. 

Den  danske  Regering  konstaterer  sin  absolute 
Magtesløshed  overfor  det  tyske  Overgreb,  erklærer, 
at  kun  fuldkommen  Fred  og  Neutralitet  til  alle 
Sider  baader  Landets  Interesser,  og  beder  nu  om 
Magternes  venskabelige  telegrafiske  Opfordringer 
til  den  tyske  Regering  om  hurtigst  at  tilbagekalde 
alle  Skibe  og  Tropper  fra  dansk  Territorium. 

Fra  Tyskerne  paa  Frederiksberg  Station  sendes 
allerede  Kl.  5%  Ordre  til  de  andre  københavnske 
Banegaarde  om,  at  intet  Tog  maa  udsendes.  Her- 
med er  Sensationen  givet.  Rygtet  om,  at  Preus- 
serne er  i  Staden  spredes  hurtigt  af  tilbageviste 
Rejsende  til  de  fjærneste  Gader.  Næsten  Ingen  vil 
tro  denne  forbavsende  Nyhed.  Man  ler  og  spøger; 
men  da  Tropperne  begynder  at  rykke  ud  i  Felt- 
uniformer,  og  man  ser  Officerernes  alvorlige  Miner, 
da  Folk,   der  har  været  i  Nærheden  af  Frederiks- 

berg  Station  eller  har  set  Tyskernes  Marsch  ad 
Fasanvejen  til  Engen  ved  Nørrebros  Station  be- 
kræfter Rygtet,  griber  Bestyrtelsen  Alle,  Rædslen 
Mange. 

En  Folkevandring  for  at  faa  »Fjenden«  at  se 
begynder  snart.  Nysgerrigheden  overvinder  megen 
Skræk.  Politiet  er  imidlertid  paa  Færde,  og  tre 
Hundrede  Betjente  spærrer  allerede  ved  otte  Tiden 
Adgangen  til  det    af  Tyskerne    besatte  Terrain.  — 

I  Nærheden  af  Frederiksberg  Station  afske- 
diger Admiral  v.  Senden  Bibram  takkende  den 
danske  Eskorte.  Pr.  Extratog  føres  Excellencen 
hurtigt  ud  til  Prins  Friedrich  Leopold,  der  sammen 
med  General  v.  Vietinghoff  har  slaaet  sig  ned  i 
Banegaardens  fineste  Ventesal. 

Kong  Frederiks  Svar  tilfredsstiller  ikke  de 
tyske  Stormænd;  men  naturligvis  telegraferes  det 
strax  til  Kejser  Wilhelm.  Imidlertid  fortsættes 
Invasionen.  Fragtdampere  ankommer  hen  paa 
Morgenen  med  Proviant,  Ammunition  og  alskens 
Materiel  fra  Kiel. 

12  store  Orlogsskibe  skynder  sig  tilbage  for 
at  sætte  flere  Tropper  over  til  Sælland,  Korsør 
befæstes  mod  Søsiden,  og  paa  Agersø  og  Sprogø 
paabegyndes  Anlæg  af  Batterier  og  Stationer  hø- 
rende til  Minespærringer. 

Næstved  Dragoner  tages  bogstavelig  paa  Sengen. 
Hele  Regimentet  føres  pr.  Bane  over  Slagelse  til 
Korsør,  hvor  det  foreløbig  interneres  paa  Halskov. 

Pr.  Automobil  dirigeres  fem  Infanteriafdelinger 

og  Artillerister  ud  til  Nordvestfronten,  hvor  Batte- 
rierne og  Forterne  ved  Gladsaxe,  Vangede,  Hud- 
dinge og  Gjentofte  forsynes  med  tyske  Garnisoner, 
medens  Kavalleripiketter  holder  Forbindelsen  ved- 
lige. 

Af  de  17,000  Mand,  der  landsættes,  føres  de 
13,000  indenfor  Enceinten,  2500  bliver  i  Fæstnings- 
værkerne og  1500  er  fordelt  paa  Jærnbanelinierne 
og  i  Korsør.    Vest  for  Roskilde  ses  kun  Matroser. 

Morgentogene  syd,  vest  og  nordvest  fra  stan- 
ses i  Roskilde,  Frederikssundtoget  paa  Frederiks- 
berg Station.  Passagererne  faar  Lov  at  gaa,  me- 
dens Materiellet  anvendes  til  Troppetransport.  Et 
Lokomotiv  og  to  bemandede  Vogne  sendes  syd- 
efter  fra  Roskilde.  Mandskabet  besætter  alle  Sta- 
tioner indtil  Næstved.  Efter  Dragonernes  Til- 
fangetagelse og  Bortsendeise  herfra  har  Automo- 
bilernes ved  Troppetransporten  ikke  nødvendige 
Mandskab  bemægtiget  sig  Stationerne  syd  paa  til 
og  med  Masnedsund. 

Tre  Torpedobaade  løber  Kl.  3  om  Morgenen 
ind  i  Gedser  Havn  og  landsætter  80  Matroser 
samt  Telegrafister  og  Jærnbanemænd  i  et  Antal 
af  ialt  60.  Størstedelen  af  denne  Styrke  sendes 
nordpaa,  besættende  alle  Stationer  til  og  med 
Orehoved.  Torpedobaadenes  Besætninger  bevogter 
Gedser  Station. 

Modstand  øves  naturligvis  ikke.  Den  vilde  jo 
ogsaa  være  unyttig.  Nogle  Steder  flygter  Jærn- 
banepersonalet,  paa  andre  Stationer  hjælper  man 
Tyskerne,  hvis  Vaaben  og  høflige,  men  faste  Hold- 

ning  indgyder  Respekt.  Foran  Nykøbing  Station 
lejrer  30  Marinere  sig.  Politimesteren  tilkaldes, 
og  den  kommanderende  Officer  anmoder  Øvrig- 
hedspersonen om  at  hindre  Opløb  i  Gaderne  om- 
kring Station  og  Jærnbanelinie. 

Med  de  danske  og  mecklenburgske  Færger 
overføres  derpaa  i  Løbet  af  tredive  Timer  til  Køben- 
havn det  Mecklenburgske  Infanteriregiment  Nr.  90, 
17de  Kavalleribrigade,  17de  Artilleribrigade,  800 
Militærarbejdere  og  hele  2den  Gardedivision  fra 
Berlin.  Alt  under  Kommando  af  Generalløjtnant 
Baron  de  Scheffer-Boyadel. 

Umiddelbart  efter  overføres  2det  Armékorps 
2den  Division  under  Generalløjtnant  Kuntze. 

Her  maa  bemærkes,  at  der  Søndag  Morgen 
fra  Charlottenlund  Slot  sendes  en  Depesche  til 
Gedser  for  at  advare  de  danske  Færger.  Advarslen 
kommer  bare  for  sent.  Gedser  er  forlængst  i  Ty- 
skernes Magt. 

Kong  Frederiks  Telegram  vækker  enorm  Op- 
sigt, stor  Ophidselse  og  megen  Forvirring  hos  alle 
Adressaterne. 

Fra  Paris  og  London  spørges  hurtigt  om  De- 
tailler angaaende  Tyskernes  Invasion.  Det  gælder 
at  faa  nøje  konstateret,  om  man  staar  overfor  et 
fait  accompli  eller  om  der  er  en  Mulighed  for,  at 
Danskerne  kan  holde  bare  ét  vigtigt  Punkt,  indtil 
Hjælp  kan  komme  tilstede. 

Czaren  er  i  Sommerens  Løb  bleven  stærkt 
paavirket    fra    engelsk    og    fransk  Side.     Man  har 

villet  have  Rusland  med  til  en  Angrebskrig  mod 
Tyskland.  Czaren  har  imidlertid  vægret  sig  hen- 
visende til  Romanoffernes  gamle  Venskab  til  Fa- 
milien HohenzoUern,  til  de  stadig  truende  Forhold 
ved  den  tjTkiske  Grænse  og  endelig  til  Rigets 
indre,  brogede  Omstændigheder,  der  netop  s^^nes  at 
bedres  en  Smule  og  derfor  trænger  til  Ro. 

Meddelelsen  om  Invasionen  i  Danmark,  hvor 
Enkekejserinden  for  Tiden  residerer  paa  »Hvid- 
øre«, opvækker  spontant  Fredskejserens  højeste 
Vrede,  og  han  dikterer  selv  et  Telegram  til  Kejser 
Wilhelm  med  Anmodning  om  øjeblikkelig  at 
trække  sine  Tropper  og  Skibe  bort  fra  dansk 
Territorium. 

»Verdensfreden  er  her  sat  paa  Spil.  Jeg  kan 
ikke  roligt  se  paa,  at  et  lille  Land,  der  rummer 
saa  dyrebare  Interesser  for  Rusland  og  mig  berø- 
ves Selvbestemmelsesretten  og  udsættes  for  at  blive 
Tumlepladsen  for  fremmede  Hære  og  Flaader  under 
en  eventuel  Krig  mellem  Stormagter«. 

Baade  i  London  og  Paris  erklæres  Statsraadene 
permanente,  indtil  »det  danske  Spørgsmaal«  er 
løst.  Tysklands  Ambassadører  søger  samtidig  tid- 
ligt om  Formiddagen  Audients  henholdsvis  hos 
Kong  Edvard  og  hos  Præsident  Falliéres,  hvor  de 
erklærer,  at  den  tyske  Krigsmagt  vil  blive  trukket 
tilbage  fra  Danmark,  hvis  de  engelske  og  franske 
Sammendragninger  af  Skibe  og  Tropper  hører  op. 
Endvidere  opfordres  baade  England,  Frankrig  og 
Rusland  til  at  deltage  i  en  Konference,  hvori  Mu- 
ligheden   for    faktisk    og    praktisk    at    fredlyse  alt 

dansk  Territorium  til  Lands  og  til  Vands  drøf- 
tes. Endvidere  forlanges  en  ny  Marokkokonfe- 
rence indkaldt. 

Selvfølgelig  henvises  fra  alle  tre  Magter  til  de 
nys  afsluttede  Nordsø-  og  Østersøtraktater;  men 
Tysklands  Repræsentanter  er  instruerede  om  at 
forlange  disse  Traktater  reviderede,  saaledes,  at 
Tyskland  opnaar  Følelsen  af  absolut  Tryghed  for 
Angreb  eller  militære  Hindringer  nordfra  og  i  de 
danske  Farvande. 

Det  meste  af  Dagen  hengaar  med  Telegram- 
veksling mellem  Regeringerne  og  Konferencer  mel- 
lem de  tyske  Udsendinge  og  de  tre  Stormagters 
Udenrigsministre. 

Til  Kong  Frederik  afsendes  deltagende  og  op- 
muntrende Depescher,  hvori  der  ganske  vist  tales 
om  det  uhørte  Brud  paa  Folkeretten  og  om  hurtig 
Intervention,  men,  hvori  der  hverken  gives  prak- 
tiske Raad  eller  loves  virkelig  Daad. 

Mineskibet  Nautilus  er  ledsaget  af  tre  Tor- 
pedobaade  Lørdag  Aften  gaaet  fra  Wilhelmshafen 
med  20  Miles  Fart  og  begynder  Søndag  Etable- 
ringen af  en  dobbelt  Minespærring  udenfor  Es- 
bjærg. 

Alle  disponible  (over  Kiel  ikke  afsendte)  Trop- 
per af  18.  Division  dirigeres  pr.  Bane  fra  Flens- 
borg, Haderslev  og  Sønderborg  til  Esbjerg  under 
General  v,  Boehns  Kommando. 

Medens  9de  Armékorps  ellers  sendes  til  Sjæl- 

land,  fordeles  10de  Armékorps  paa  Fyn  og  i 
Jylland. 

Supplerende  Indkaldte  og  Landeværnsafde- 
linger  eftersendes.  Skyndsomheden  bevirker  Brud 
paa  Korpsenhederne,  disse  udlignes  dog  snart.  Saa- 
ledes  gaar  35te  Brigade  fra  Flensborg  kun  rent 
foreløbig  til  Esbjærg. 

Tyskerne  arbejder  under  Damptryk,  Begejst- 
ringen er  vældig,  og  talrige  Handelsdampere  stilles 
strax  til  Regeringens  Raadighed.  Telegrammer  sen- 
des ud  over  hele  Kloden  fra  Rederierne  beordrende 
Skibene  til  enten  at  komme  hjem  eller,  hvis  de 
er  mere  end  30  Timers  forceret  Rejse  fra  tysk 
Havn,  til  at  søge  amerikansk,  japansk,  italiensk, 
østrigsk,  tyrkisk,  norsk  eller  svensk  Havn. 

Klokken  9^8  lader  Tyskerne  fastgjorte  Bal- 
loner gaa  til  Vejrs.  En  fra  >Wittelsbach«,  en 
anden  fra  Nørrebros  Station  og  den  tredie  fra 
Vangede.  De  observerende  Officerer  rapporterer 
det  ilsomme  Arbejde  paa  Orlogsværftet  og  Virk- 
somheden paa  og  omkring  de  af  Danskerne  besatte 
Forter  og  Batterier. 

Strax  sender  Prins  Friederich- Leopold  en  Ad- 
judant til  Kongen,  som  nu  er  paa  Amalienborg, 
med  den  Besked,  at  Bombardementet  paa  Køben- 
havn begynder  inden  en  Time,  hvis  der  fortsættes 
med  Arbejder  tjenlige  til  at  styrke  det  danske  For- 
svar —  førend  Overensstemmelse  med  Regeringen 
i  Berlin  er  opnaaet. 

Svaret  herpaa  bliver  en  Ordre  til  alle  Vedkom- 

inencie  om  at  lade  all  militært  Arbejde  hvile  og  en 
foreløbig  delvis  Stansning  af  Mobiliseringen. 

Bevægelsen  i  København  er  voxende,  Bladenes 
Extranumre  rives  bort.  Afmagtsfølelsen  er  almin- 
delig. Kun  et  enkelt  Blad  opfordrer  til  et  Opbud 
i  Masse  og  et  desperat  Udfald  med  paafølgende 
Overvældelse  af  Preusserne  til  Lands,  medens 
Torpedobaadene  ødelægger  de  fjendtlige  Krigs- 
skibe. 

Dette  Vanvid  finder  dog  kun  Tilslutning  hos 
nogle  Gadedrenge.  Stillingen  Klokken  10  er  denne: 

Tyskerne  har  besat  Søndermarken,  Frederiks- 
berg Have,  Terrainet  om  Frederiksberg  Station, 
Godthaabsvej  sk  varieret,  Egnen  om  Nørrebros  Sta- 
tion, Slangerupbanegaarden  og  støtter  venstre  Fløj 
til  Lyngbyvejen.  Kavalleri  afpatrouillerer  Bern- 
storffsvejen og  Jægersborg  Allé.  Artilleri  behersker 
baade  Ingeniørernes  Kaserne  og  Øvelsespladsen. 

Halvdelen  af  Københavns  og  Frederiksbergs 
Politi  i  Forening  med  nogle  Kompagnier  Infanteri 
og  de  fleste  Husarer  danner  en  dobbelt  Linie 
circa  40 — 50  Meter  fra  Tyskerne  og  med  20  Meter 
mellem  de  to  Afspærringslinier.  Ingen  faar  Lov 
at  passere  den  inderste  Linie,  der  har  Front  mod 
Byen,  medens  den  yderste  Linie  observerer  Ty- 
skerne, som  holder  sig  rolige  og  saa  vidt  muligt 
skjulte. 

Feltartilleriet  er  kørt  op  paa  Blegdamsfælleden, 
Ingeniører  og  Fæstningsartillerister  er  fordelte  paa 
de  i  dansk  Besiddelse  værende  Værker,  Garden 
har  besat  Amalienborgkvarteret,  den  resterende  Del 

af  Infanteriet  Østre  Anlæg  og  Øster  Fælled,  medens 
Væbningen  samles  dels  i  Raadhusgaarden,  dels 
paa  Kristiansborg  Slotsplads.  Tøjhuset  er  besat 
af  et  Kompagni  Infanteri.  Helsingørgarnisonen  for- 
deles i  Nordfrontens  Værker. 

Alle  større  Forretninger  og  mange  mindre  luk- 
kes. Alverden  er  paa  Benene.  Pludselig  synes  en 
stærk  Nationalfølelse  at  have  grebet  den  store 
Masse.  Man  ser  mange  Arbejdere  græde  og  endnu 
flere  knytte  Hænderne  i  afmægtigt  Raseri. 

Følgende  korte  Artikel  trykt  med  store  Typer 
paa  sort  indrammet  Papir  gør  voldsomt  Indtryk 
paa  alle  Samfundsklasser: 

Danske  Mænd  og  Kvinder ! 

Vi  gik  i  Aftes  i  Seng  som  frie  danske  Bor- 
gere, vi  er  vaagnede  klemt  uhjælpelig  fast  af  den 
tyske  Ørneklo.  Vor  Skæbne  er  afgjort.  Kanonmun- 
dinger og  Bajonetter  omgiver  os.  Modstand  er 
unyttig,  ja  forbryderisk.  Overgivelse  paa  Naade 
og  Unaade  er  vor  Lod.  Ingen  hjælpende  Haand 
kan  rækkes  os,  og  vi  fortjener  heller  ikke  at  blive 
frelste. 

Igennem  mange  Aar  har  vi  sløvt  ladet  alle 
inden-  og  udenlandske  Advarsler  uænset.  Forgæves 
har  Patrioterne  i  den  sidste  Tid  kæmpet  for  at 
aabne  Folks  Øjne.  I  Nat  tordnede  Skæbnen:  For 
silde ! 

Vi  vil  nu  komme  til  at  opleve  en  blodig,  en 
frygtelig  Tid.  Stormagterne  vil  strides  om  Dan- 
mark i  vore  egne  Farvande  og  paa  dansk  Grund. 
Vore    Ejendomme    vil    blive    plyndrede,    brændte, 

lagte  øde;  Mænd,  Kvinder  og  Børn  vil  blive  dræbte 
i  tusindvis.  Handel,  Industri  og  Landbrug  øde- 
lægges, medens  man  rives  om  os,  indtil  vi  falder 
til  Ro  som  en  forarmet,  underkuet  Nation,  hvis 
Lod  bliver  evig  Trældom  for  en  eller  flere  Stormagter. 

Letsindighed,  Dumhed,  Uvidenhed  og  person- 
lig Egennytte  har  hindret  dette  rigt  udstjTede 
Land  i  at  organisere  et  kraftigt  Forsvar  for  vor 
givne  Neutralitet. 

Vi  har  ikke  villet  høre.  Nu  maa  vi  føle  og 
tømme  Ydmygelsens  Bæger  til  Bunds, 

Stakkels  Danmark,  arme  danske  Folk.  I  var 
begge  en  bedre  Skæbne  værdig! 

Et  Par  offentlig  kendte  Personer,  der  i  Skrift 
og  Tale  har  virket  mod  Foranstaltninger  til  Hæv- 
delse af  Neutraliteten,  faar  Prygl  paa  Gaden;  men 
ellers    giver  Stemningen  sig  ingen  kraftige  Udslag. 

Dump  Fortvivlelse,  trist  Raadvildhed  behersker 
de  fleste  Sind. — 

Czaren  er  tilbøjelig  til  at  konferere  om  Dan- 
marks Stilling  og  om  Marokkospørgsmaalet;  men 
Tyskernes  Dispositioner  i  Store  Bælt  og  ved  Es- 
bjærg  er  for  utilslørede  til  at  Kong  Edvard  vil 
give  sin  Søstersøn  Tid  til  at  lukke  permanent  af 
for  Østersøen. 

Klokken  5  ankommer  en  Depesche  til  Kejser 
Wilhelm,  hvori  den  engelske  Regering  fordrer  Dan- 
marks og  de  danske  Farvandes  fuldstændige  Røm- 
ning i  Løbet  af  tolv  Timer,  idet  en  yderligere 
Besættelse  og  Udnyttelse  af  dansk  Territorium 
betragtes  som  en  Krigserklæring  til  Storbritannien. 

Hvis  Svar  ikke  afleveres  i  det  engelske  Udenrigs- 
ministerium inden  fire  Timer,  behandler  England 
Danmark  som  fjendtligt  Land. 

Hidtil  har  Kejser  Wilhelm  ikke  svaret  paa 
Kong  Frederiks  Telegram,  men  blot  manet  sine 
Undergivne  til  at  forcere  det  danske  Territoriums 
Besættelse  og  hindre  Danskerne  i  at  foretage  noget 
alvorligt  til  Selvforsvar. 

Englands  Fordring  fremkalder  Svaret  til  Dan- 
mark. Det  lyder  kort  og  godt:  Enten  et  øjeblik- 
keligt Forbund  med  det  Formaal  at  holde  alle 
Fremmede  borte  fra  dansk  Land  og  Strand  ved 
forenede  tysk-danske  Stridskræfter  eller  ogsaa  fore- 
tages Afvæbning  af  alt  dansk  Militær,  hvoraf  følger, 
at  Forsvaret  af  Danmark  overgaar  til  Tyskerne,  der 
lader  Danmark  afholde  alle  Omkostninger. 

Klokken  sex  forelægger  Admiral  von  Senden- 
Bibram  Kejterens  Ultimatum  for  det  danske  Stats- 
raad.     Forhandlingen  bliver  ikke  lang. 

Hvor  store  end  Hensynene  til  Landets  for- 
nemste Kunde  England  maa  være,  vejer  Situatio- 
nen i  al  dens  øjeblikkelige  Haabløshed  dog  tungere. 
Forbundet  sluttes.  Vor  Regering  fastholder  den 
Betingelse,  at  mindst  70,000  tyske  Soldater  med 
Artilleri  og  Tilbehør  samt  en  Afdeling  af  den  tyske 
Flaade,  dobbelt  saa  stærk  som  vor  egen  knyttes 
til  Danmarks  Forsvar. 

Det  gælder  jo  nu  om  at  gøre  Rustningen  saa 
frygtindgydende,  at  Riget  saa  vidt  muligt  skaanes 
for  at  gøre  Tjeneste  som  Valplads  og  tvungen  Le- 
verandør af  Fornødenheder  til  Tysklands  Fjender. 


44 


Tyskerne  belinger  øjeblikkelig  Mobilisering  af 
al  dansk  Stridsmagt,  ikke  alene  de  IGAargange  af 
Linie  og  Forstærkning,  men  ogsaa,  hvis  det  anses 
for  nødvendigt,  indtil  25,000  Mand  af  Mandskab 
over  38  Aar  og  mellem  20  og  22  Aars  Alderen. 
Endvidere  kræves  Tilvejebringelsen  af  12,000  Ar- 
bejdere og  Haandværkere  til  Anvendelse  ved  Fæst- 
ningsanlæg samt  at  Ledelsen  af  alle  militære  For- 
anstaltninger og  Operationer  indtil  den  endelige 
Fredslutning  overtages  af  tyske  Officerer. 

Vor  Flaade  knyttes  næsten  udelukkende  til 
Sundets  Forsvar  under  en  tysk  Admirals  Over- 
kommando. Medens  Størstedelen  af  Fæstningen 
København  til  Lands  og  til  Vands  besættes  af  tyske 
Tropper,  garnisonerer  fremtidig  indenfor  Hoved- 
stadens Grænser  kun  danske  Krigere.  Tj^skerne 
forbeholder  sig  dog  en  daglig  Vagtparade  af  112 
Musikere  ledsaget  af  et  Kompagni  gennem  Byen 
med  skiftende  Ruter.  Messingsuppen  skal  skabe 
prøjsisk  Stemning  blandt  Københavnerne! 

Den  tyske  Regering  garanterer  Danmark  dets 
nuværende  Grænser  samt  Pengeerstatning  for  Krigs- 
udstyr  og  eventuel  Krigsskade  fra  Modstanderne 
ved  Fredslutningen.  Naar  Faren  er  ovre  drages 
al  tysk  Stridsmagt  tilbage,  og  det  overlades  Dan- 
skerne at  sørge  for  hurtigst  at  skabe  et  kraftigt 
Værn  til  Neutralitetens  Beskyttelse.  De  sidste  tyske 
Soldaler  og  Orlogsskibe  forlader  dog  først  dansk 
Territorium,  naar  den  væsentligste  Del  af  det  nye 
Neutralitetsværn  er  bragt  i  effektiv,  altid  bemandet 
Sland. 

Forbundet  holdes  hemmeligt  indtil  Mandag 
Formiddag  Klokken  11.  Kejser  Wilhelm  lover 
Søndag  Aften  Klokken  8  baade  Czaren,  Kong  Ed- 
ward og  Præsident  Falliéres  tilfredsstillende  og 
endeligt  Svar  næste  Morgen. 

Imidlertid  lykkes  det  Frankrigs  Gesandt  i  Kø- 
benhavn i  Løbet  af  Aftenen  at  konstatere  det  nye 
Forbund,  der  ad  Omveje  telegrafisk  bringes  til 
Konseilspræsident  Clémenceaus  Kundskab  ved  Mid- 
natstid. Følgen  er,  at  der  strax  udstedes  alminde- 
lig Mobiliseringsordre,  at  England  underrettes,  og 
at  en  stor  engelsk-fransk  Flaade  samles  om  Natten 
ved  Kanalens  østlige  Indgang. — 

Den  danske  Øvelseseskadre  har  om  Middagen 
faaet  Ordre  til  at  staa  over  under  Sællands  Nord- 
kyst, hvorfra  den  om  Aftenen  pr.  Gnisttelegram 
beordres  til  København. 

Den  splinternye  Krydser  Dresden  ankommer 
sammen  med  Krydserne  Hela  og  Comet  Søndag 
Eftermiddag  Kl.  5  fra  Wilhelmshafen  til  Frederiks- 
havn. Eskadren  landsætter  400  Artillerister  og  to 
Kompagnier  af  2den  Søbataillon  samt  en  Afdeling 
væbnet  med  Maskingeværer.  Nogle  Timer  senere 
ankrer  to  Lloyddampere  eskorteret  af  tre  Torpedo- 
baade.  Om  Bord  paa  de  store  Handelsdampere 
er  to  Feltbatterier  med  Betjening,  30  Fæstningska- 
noner,  en  Eskadron  Kavalleri,  et  Ingeniørkompagni, 
et  Antal  Telegrafister,  nogle  Jærnbanemænd,  en 
Cycleafdeling  paa  25  Mand  og  200  Arbejdere  an- 
vendelige til  Skansegravning.  Endelig  medføres  et 
Hundrede  passive  Søminer. 

Man  tager  strax  fat  paa  al  anlægge  Batterier 
ved  Frederikshavn.  Noget  af  Materiellet,  deriblandt 
10  Kanoner  føres  til  Skagen  ved  Hjælp  af  to  efter- 
sendte Lægtere,  der  fortøjer  i  Nattens  Løb  ved  Si- 
den af  Lloyddamperne. 


Mandag  d.  17de  August. 

Forbundet  offentliggøres,  og  der  tages  fat  paa 
at  fortsætte  alle  om  Aftenen  og  i  Nattens  Løb  plan- 
lagte og  paabegyndte  dansk-tyske  militære  Fælles- 
foretagender. 

Minespærringerne  udlægges.  Alle  brugelige 
Skibe  udrustes,  idet  hele  Arbejdsstaben  fra  Bur- 
meister &  Wain  og  Helsingørs  Skibsværft 
laanes  til  Hjælp. 

Saltholmbatterierne  forstærkes.  Der  sættes 
Fart  paa  Arbejdet  ved  to  Værker  paa  Amager. 
Positionsskj^ts  afsendes  allerede  Lørdag  Aften  fra 
Tyskland. 

Ved  Plakater  kaldes  alle  arbejdsdygtige  Mænd 
til  Skansearbejde.  Der  betales  5  Kroner  i  Dagløn 
og  serveres  to  Gange  i  Dagens  Løb  gratis  Forfrisk- 
ninger. 

Glaciet  foran  Landforterne  ryddes.  Huse  spræn- 
ges, Træer  hugges,  Traverser  udbedres.  Løbegrave, 
Skyttegrave,  Ulvegrave  og  Pigtraadshegn  anlægges 
foran  og  mellem  de  permanente  Værker. 

Oversvømmelsen  paa  Nordfronten  bringes  i 
Orden,  og  der  tages  stærkt  fat  paa  at  etablere  den 
projekterede  Oversvømmelse  foran  Vestfronten. 

Der  anlægges  36  fremskudte  Skanser,  hver  be- 
regnet til  2  å  4  Stykker  Skyts,  omtrent  3  Kilo- 
meter foran  den  faste  Fortrække  og  fem  Kilometer 
foran  Enceinten.  Samtlige  disse  Skanser  under- 
mineres for  at  Fjenden  ikke  skal  kunne  anvende 
dem  efter  en  eventuel  Erobring. 

lait  sættes  foruden  vort  Ingeniørregiment  og 
Størstedelen  af  den  tyske  Pionerbataillon  Nr.  9 
7000  Mand  i  Arbejde  ved  Københavns  Befæstning. 
Mere  end  150  Civilingeniører  hjælper  at  lede  Ar- 
bejdsstyrken. 

Aalborg  Regimentet  beordres  til  Kystbevogtning 
mellem  Frederikshavn  og  Sæby.    Viborg  Regimen- 
tet trækkes  til  Esbjerg.    Randers  Dragoner  og  Aar- 
hus Artilleriafdeling  vogter  Kysten  omkring  Grenaa 
og  rækker  ved  Helgenæs  Haanden  til  Aarhus  Dra- 
goner   og    Infanteriregimentet    fra    Aarhus.     Selve 
Aarhus  besættes  Tirsdag  af  et  tysk  Infanteriregi- 
ment og  et  Artilleriregiment.    Fredericia  Regimen- 
tet sendes  til  Esbjerg,  medens  en  tysk  Brigade  med 
to  Kompagnier  Fæstningsartilleri  besætter  Frede- 
ricia og  Strib,  hvor  der  paa  begge  Sider  af  Bæltet 
bygges  Batterier  til  80  Stykker  Positionsskyts.  Tor- 
pedobaade  nedlægger  iøvrigt  tre  Rækker  Søminer, 
hvorimellem  kun  en  smal  Rende  holdes  aaben  for 
egne  og  neutrale  Skibe,  der  kun  ved  Nattetid  og 
førte   af  danske  eller  tyske  Lodser  faar  Lov  til  at 
passere    Minespærringerne    i    Store    og    Lillebælt. 
Væbnede  Matroser  holder  under  Gennemsejlingen 
Handelsskibenes    Officerer    og    Mandskaber    inde- 
spærrede i  Kahytterne  for  at  ingen  skal  kunne  for- 

tælle  Fjenden,  hvorledes  det  frie  Løb  bugter  sig 
mellem  Minernes  Rækker. 

Fyenske  Brigades  Infanteri  regimenter  besætter 
Assens,  Faaborg  og  Svendborg,  afpatrouillerer  Ky- 
sten mellem  disse  Byer  og  til  Nyborg.  Denne  By 
og  Omegn  samt  Kerteminde  besættes  først  af  Marine- 
soldater og  Artilleri.  Tirsdag  kommer  regulære 
tyske  Landtropper,  ialt  en  Brigade  med  to  Kom- 
pagnier Fæstningsartilleri.  2det  Dragonregiment 
faar  den  Opgave  at  observere  Fyens  Nordkyst  ind- 
til Baaring  Vig,  hvorfra  Tyskerne  atter  overtager 
Kystbevogtningen. 

Det  er  Meningen  af  danske  Forstærknings-  og 
tyske  Landeværnsafdelinger  at  danne  et  6 — 7000 
Mand  stærkt  Korps,  der  fra  en  Stilling  ved  Odense 
pr.  Bane  hurtigt  kan  føres  til  ethvert  truet  Punkt 
paa  Kysten. 

Udfor  Ghristianslund,  paa  Knudshoved,  ved 
Slipshavn,  paa  den  anden  Side  Fjorden  syd  for 
Holkenhavn  og  i  Kaiberg  Skov  bygges  Batterier, 
hvortil  foruden  Soldater  anvendes  et  Par  Tusind 
Arbejdere. 

Ogsaa  ved  Kerteminde  anlægges  to  Batterier 
mod  Søen,  medens  Strib  befæstes  stærkt.  Til  Hav- 
nenes Beskyttelse  anlægges  et  Par  Batterier  ved 
hver  af  de  andre  fyenske  Søbyer.  Foreløbig  har 
man  dog  ikke  Skyts  til  at  montere  disse  sidste 
Fortificationer  med. 

Paa  Sprogø  ofres  særlig  Opmærksomhed.  Den 
ene  Damper  efter  den  anden  udlosser  Cement,  Gra- 
nit, Staalplader,  Staalskjolde,  elektriske  Kabler,  Be- 

standdele  til  Lysanlæg,  Kanoner,  Ammunition,  Pro- 
viant og  meget  mere  ved  den  omtrent  ubeboede 
0.  Der  graves,  mineres,  mures,  støbes  og  instal- 
leres for  at  fremtrylle  et  lille  Gibraltar,  hvorfra 
Død  og  Ødelæggelse  kan  spyes  ud  fra  Kanoner 
over  Vandet  og  fra  veldirigerede  Mineanlæg  under 
Søens  Overflade. 

Ogsaa  paa  Halskov  monteres  flere  svære  Bat- 
terier. 

Det  danske  Folk  er  dybt  rystet.  Brutalt  rives 
Sløret,  hvorigennem  den  uvæbnede  Idyl  saas,  fra 
Alles  Øjne.  Al  dum  eller  landsforræderisk  Tale 
om  at  stole  paa  Traktater,  Neutralitetserklæringer, 
Kulturstandpunktet,  den  aabenbare  militære  Afmæg- 
tighed o.  s.  V.  bortvejres.  Klart  straaler  den  kolde, 
barske  Virkelighed.  Den  pansrede  Næve  i  Struben. 
Et  tordnende:  Paa  Knæ  Træl  og  mak  saa  ret! 

Det  anerkendes  overalt,  at  Regeringen  under 
Omstændighederne  har  handlet  rigtigt  ved  at  mod- 
tage det  paatvungne  Forbund.  Agrarerne  sukker 
over  det  sandsynlige  Ophør  af  Udførslen  til  Eng- 
land, over  Udskrivningen  af  Mandskab  og  Heste 
og  over  Udsigten  til  en  ødelæggende  Krig  paa  dansk 
Grund;  men  selv  de  mere  indskrænkede  forstaar 
endelig,  at  her  gælder  Ordsproget:  Som  man  reder, 
saa  ligger  man.  Nu  hellere  hjælpe  Tyskerne  af  al 
Kraft  med  at  holde  de  andre  Magter  borte  fra  vort 
Land  og  Strand  end  at  vise  mere  Sløvhed  til  yder- 
ligere Øgelse  af  den  skete  Skade.  Vi  har  jo  for- 
skjertset  Vestmagternes  tidligere  Sympathi  for  det 
danske  Folk.  4 

Sverrig  og  Norge  sender  hurtigt  Protester  mod 
Overfaldet  til  Berlin,  men  af  forskellige  nærlig- 
gende Grunde  truer  de  to  skandinaviske  Regeringer 
slet  ikke  med  Sablen.  Til  Kong  Frederik  indløber 
deltagende  Depescher.  »Leve  Danmark«  udbringes 
paa  Cafeerne  i  Stockholm  og  Kristiania,  og  mange 
Blade  taler  et  til  daglig  ukendt  varmt  skandinavisk 
Sprog. 

Norge  giver  Ordre  til  at  mobilisere  Flaaden, 
1ste  akershusiske  og  Christianssands  Brigader, 
medens  Svenskerne  sætter  den  skaanske  Di- 
vision, Stockholms  Garnison  og  hele  Flaaden  paa 
Krigsfod. 

»Kaiser«klassens  fire  Pantserskibe  og  de  store 
Krydsere  gaar  efter  to  Gange  at  have  fungeret  som 
Transportskibe  tilbage  gennem  Kejser  Wilhelm 
Kanalen  for  at  forene  sig  med  den  tyske  Hoved- 
flaade. 

Dresden,  HelaogComet  gør  Forposttjeneste 
i  Skagerak,  Lloyddamperne  staar  tilbage  langs  Vest- 
kysten, efter  Omstændighederne  søgende  Bremen 
eller  Hamborg,  og  de  eskorterende  tre  Torpedo- 
baade  forener  sig  med  den  tyske  Flotille  i  Es- 
bjerg. 

Hohenzollern  stilles  til  Enkekejserindens 
Disposition. 

Den  høje  Dame  afslaar  dog  Kejser  Wilhelms 
Tilbud  og  rejser  foreløbig  til  Fredensborg. 

Linieskibene  Mecklenburg  og  Wettin  dam- 

per  efter  at  Alliancen  er  i  Orden  og  hele  Københavns 
Søbefæstning  besat  med  Tyskere,  til  Bæltet,  hvor 
de  forener  sig  med  de  ved  Overfaldet  assisterende 
mindre  Krydsere  og  Torpedobaadene  til  Forsvar 
af  Bæltets  Minefelter. 

Kystpantserskibet  Ægir  forlader  København 
for  at  gaa  over  til  Lille  Bælt,  hvor  det  møder 
Undine  og  Vineta  kommende  fra  Korsør  og  sex 
mindre,  mineudlæggende  Torpedobaade  fra  Kiel. 
Disse  Skibe  skal  foreløbig  forsvare  Minefelterne  i 
den  smalleste  af  de  tre  Passager  til  Østersøen. 

Størstedelen  af  den  danske  Flaade  knyttes  til 
Københavns  Forsvar.  Kun  vore  tre  smaa  Kryd- 
sere Hekla,  Gejsir  og  Heimdal  stilles  til  den 
i  Bælterne  kommanderende  tyske  Admirals  Raa- 
dighed. 

Admiral  v.  Holtzendorff,  den  nye  Chef  for  den 
danske  Hovedstads  Søforsvar  sender  danske  Tor- 
pedobaade som  Spejdere  op  i  Kattegat.  Ved  Hel- 
singør stationeres  en  tysk  Krydser.  —  —  — 

Mandag  Middag  faar  de  fjendtlige  Flaader 
Føling  med  hinanden  i  Vesterhavet.  De  tyske 
Spejdere  rapporterer,  at  tyve  engelske  og  tolv 
franske  Pantserskibe,  sytten  engelske  og  elleve 
franske  Krydsere  samt  mere  end  hundrede 
»Scouts«,  Torpedobaadsødelæggere  og  Torpedo- 
baade  toner  frem  i  tre  Træfninger. 

Imod  denne  Armada  under  Admiral,  Lord 
Beresfords  Overkommando  kan  Prins  Heinrich 
sætte  tyve  Pantserskibe,  fem  og  tyve  Krydsere  og 
et  halvthundrede  Torpedofartøjer. 

4* 

Tirsdag  Morgen  begynder  det  store  Søslag, 
der  varer  i  sex  Timer  og  ender  med,  at  Halv- 
delen af  den  tyske  Flaade  synker  eller  erobres  i 
meget  medtagen  Tilstand.  Men  Sejren  er  dyrebar. 
Med  glimrende  Mod,  Dygtighed  og  Tapperhed 
kæmper  de  tyske  Skibe,  der  dristigt  gaar  mod 
Overmagten.  Navnlig  de  højtbyggede  franske 
Pantsere  lider  overordentligt,  og  efter  Slaget  er 
kun  fire  franske  Pantserskibe  kampdygtige;  men 
ogsaa  Englænderne  beklager  følelige  Tab,  blandt 
andet  synker  tre  Pantserskibe  og  fire  Krydsere. 
Tyskernes  egne  Linieskibe  er  ikke  saa  lave  som 
deres  engelske  Modstandere,  hvilket  bevirker,  at 
næsten  alt  opstaaende  hurtigt  raseres. 

Undervandsbaadene  prøves  fra  begge  Sider 
uden  dog  at  yde  nævneværdig  Tjeneste  her  ude 
paa  det  aabne  Hav.  Derimod  opdages  flere  af 
disse  Fartøjer  i  Tide  og  sendes  til  Bunds  ved 
Torpedoskud. 

Efter  Slaget  koncentrerer  de  Allierede  sig  under 
Helgoland,  udspænder  en  dobbelt  Kæde  af  Kryd- 
sere og  Torpedobaade  i  Retning  af  Elbmundingen 
og  faar  iøvrigt  hurtigt  saavel  Forstærkninger  som 
Hjælp  af  Slæbedampere  og  Reparationsskibe. 

Prins  Heinrich  løber  ind  i  Elben,  hvor  han 
foreløbig  dækker  sig  bag  Cuxhafens  Forter  og 
Batterier. 

Kanontordnen  fra  Helgolandslaget  faar  Nerverne 
til  at  dirre  af  Spænding  om  Bord  paa  den  engelske 
Flaade,  der  styrer  mod  de  danske  Farvande.  Dens 

Chef  er  Viceadmiral  Sir  Francis  Bridgemann,  hvis 
Flag  følges  af  12  Linieskibe,  22  Krydsere  og  60 
mindre  Fartøjer.  Den  franske  Flaade  repræsen- 
teres af  fem  Krydsere  og  nogle  Torpedobaade. 

Gnisttelegrafen  rapporterer  sent  Tirsdag  Aften 
til  København  og  Bælterne,  at  Fjenden  nærmer 
sig,  og  Onsdag  Formiddag  staar  de  Allierede  lang- 
somt ned  i  Farvandet  mellem  Samsø  og  Seierø, 
idet  Scouts  undersøger  Farvandet  baade  under 
jyske  Kyst,  i  den  nordlige  Del  af  Bælterne  og  øst- 
efter til  Sundet. 

Tyskerne  er  dog  nu  som  blæst  bort,  kun  vor 
Torpedobaad  Sø  bjørnen  overhales  af  den  33  Sømil 
i  Timen  løbende  Afridi,  en  »Ocean  Destroyers«. 
22  Mil  gør  vor  lille  Torpedobaad,  en  flot  Præstation 
set  fra  et  Badehotels  Veranda,  men  ren  Ligvogns- 
kørsel  i  den  moderne  maritime  Forposttjeneste. 
Søbjørnen  skydes  isænk  og  gaar  ned  med  Flaget 
vajende. 

I  den  engelske  Presse  haanes  Danskerne. 
Well  siger  Englænderne,  I  er  tvunget  til  at  gaa 
med  Tyskerne,  men  hvem  har  bragt  Eder  i  en 
saa  elendig  Stilling?  I  selv  ved  Eders  idiotiske 
Blindhed  og  Døvhed  for  den  store  Politiks  ABC 
og  for  Venskabs  og  Klogskabs  Advarsler.  Uden 
just  at  ville  det  har  1  Danske  ligefrem  forberedt 
Eder  paa  ved  given  Lejlighed  at  optræde  som 
Englands  Fjender.  Lejligheden  er  kommet,  og 
Danskerne  staar  ready  til  at  dække  vor  Fjendes 
Ryg  og  Flanker.  Lad  dette  Folk  af  agerdyrkende 
Købmænd  og  literære  Fantaster  derfor  faa  en  or- 
dentlig Omgang. 

Regeringen  agter  heller  ikke  at  vise  Danmark 
Skaansel.  Flaadechefen  har  en  Dobbeltordre:  Skyd 
Københavns  Søbefæstning  i  Grus,  pulveriser  den 
danske  Flaade  og  dens  tyske  Hjælpere  uden  Hen- 
syn til  Privatejendom.  Vi  vil  have  fri  Adgang  for 
den  under  Forberedelse  værende  Landgangsexpe- 
dition.  Tilintetgør  derefter  alle  Hindringer  i  og 
ved  Store  Bælt  for  at  vor  Flaade  kan  faa  ugenert 
Passage  til  KielerQord. 

Recognosceringen  viser,  at  Tyskerne  overalt 
har  brugt  Tiden  godt.  Minespærringerne  er  i 
Orden,  Batterierne  overalt  monterede,  Efterret- 
ningsvæsenet komplet  og  Forsvaret  vaagent. 

Onsdag  Eftermiddag  staar  den  allierede  Flaas 
Gros  østover,  efterladende  to  Linieskibe,  sex  Kryd- 
sere og  en  halv  Snes  Torpedobaade  til  Observation 
af  Bælterne. 

Ved  Helsingborg  vexler  Flaaden  Salut  med  en 
svensk  Eskadre,  medens  Kronborg  henligger  til- 
syneladende ubesat. 

Om  Aftenen  ankres  mellem  Hven  og  Rung- 
sted, idet  de  mindre  Skibe  supplerede  med  sex  af 
Transportskibe  overførte  Undervandsbaade  svær- 
mer omkring  i  Farvandet. 

I  Nattens  Løb  foretager  Undervandsbaadene 
et  Angreb  paa  den  danske  nordre  Minespærring, 
hvis  yderste  Linie  omtrent  ødelægges.  Danske  og 
tyske  Torpedobaade  rykker  nu  frem,  Englænderne 
halser  imod  dem;  og  Kampen  bliver  voldsom. 
Det  regner  fra  en  mørk  Himmel,  alle  Lanterner 
er  blændede,  af  Fyr  ses  alene  Hvens,  kun  ved  Af- 

brænding  af  Blus  og  Opsendelse  af  Raketter  for- 
maar  Førerne  at  signalisere.  Intet  Under  derfor, 
at  gode  Venner  kolliderer  eller  overøser  hverandre 
med  Ild  fra  Revolverkanoner. 

Naturligvis  er  baade  Angribernes  og  Forsva- 
rernes Lyskastere  til  Tider  i  Virksomhed;  men  ofte 
forvirrer  alle  disse  skarpe  Straaler,  der  skærer 
hverandres  Baner,  mere  end  de  støtter,  og  derfor 
slukkes  de  periodevis. 

Medens  de  større  engelske  Skibe  intet  Skud 
løsner,  fyres  fra  Christiansholmsfortet,  fra  et  nyt 
Batteri  ved  Klampenborg,  fra  Middelgrunds-  og 
Charlottenlundsforterne,  fra  Iver  Huitfeldt, 
Olfert  Fischer  og  de  gamle  danske  Kanonbaade, 
som  er  anbragte  inde  paa  lavt  Vand  for  at  kunne 
bestryge  Minefeltet. 

Efter  to  Timers  Forløb  trækker  Englænderne 
sig  tilbage  med  Tabet  af  to  Undervandsbaade  og 
to  Torpedobaade.  Vi  mister  Narhvalen  og  en  Pa- 
trouillebaad,  medens  en  stor  tysk  Torpedobaad 
som  Havarist  med  sprængte  Kedler  maa  slæbes 
ind  til  Orlogsværftet. 

Klokken  51/2  Torsdag  Morgen  den  20de  letter 
de  engelske  Slagskibe  og  Pantserkrydsere.  De 
damper  indefter  mod  den  stærkeste  Del  af  vor 
Forsvarsstilling,  der  dannes  af  Middelgrundsfortet 
flankeret  af  Linieskibene  Wittelsbach  og  Zåh- 
ringen. 

Orlogsmændene  drejer  alle  Stævnen  til  under 
selve  Angrebet  for  at  byde  Fjenden  den  ringeste 
Skudflade. 

Otte  Pantsere  lægger  sig  i  en  buet  Linie  som 
Centrum,  medens  fem  Krydsere  beskyder  Land- 
forterne og  Trekroner  paa  lang  Afstand  og  fire 
Krydsere  danner  Angribernes  venstre  Fløj,  sendende 
Projektiler  mod  Mellemfortet,  Lynetten,  Saltholms- 
batterierne  og  de  Skibe,  der  damper  frem  til  Støtte 
for  disse  faste  Punkter. 

Allerede  Kl.  6  aabnes  Ilden  fra  de  mest 
langtrækkende  Kanoner.  Vel  er  en  Del  af  Mine- 
feltet ødelagt  først  paa  Natten,  men  meget  er 
endnu  igen,  og  nye  Miner  er  allerede  flere  Steder 
sænket,  hvor  de  bortsprængte  laa. 

Angrebsliniens  Centrum  dannes  af  Slagskibene 
Illustrious,  Victorious,  Prince  George, 
Hannibal,  Jupiter,  Mars,  Cæsar  og  Royal 
O  ak.  I  Reserve  ligger  Admiralskibet  London  og 
Vengeance.  (De  Bælterne  observerende  Slagskibe 
er  Repulse  og  Revenge). 

En  skiddengul  Taage  gennembrudt  af  røde 
Ildstriber  svøber  sig  om  Ven  og  Fjende.  En  dø- 
vende Stank  af  Sprængstoffer  kvalmer  Menneskene, 
der  kæmper  i  skælvende  Taarne  og  rystende  Kasse- 
matter. 

De  engelske  30  Centimeters  Kanoner  virker 
paa  større  Afstand  end  Modstandernes  24  Centi- 
meters Skyts,  saaledes,  at  Forsvarerne  i  Begyn- 
delsen lider  langt  mere  end  Angriberne.  Imidler- 
tid gælder  det  for  Englænderne  om  fuldstændig  at 
overvælde  den  tysk — danske  Stilling  med  en  alt 
knusende  Regn  af  Projektiler.  Slagskibene  maa 
derfor    avancere,     og    for    at    sikre    Fremsejlingen 

sagtnes  Ilden,  medens  Undervandsbaadene  sendes 
ind  over  Minefeltet. 

Admiral  v.  Holtzendorff  ser  Faren  og  lader  to 
fra  Kiel  indtrufne  Undervandsbaade  gaa  frem  for 
at  bruge  Torpedoerne  mod  Fjenden. 

Vældige  Vandsøjler  farer  op  i  Luften  og  falder 
tilbage  som  plaskende  Kaskader.  Samtlige  en- 
gelske Baade  bliver  nede  i  Dybet;  men  en  Gennem- 
sejling er  etableret,  og  Tyskerne  har  endda  mistet 
deres  ene  Undervandsbaad. 

Et  Signal  flyver  tilvejrs  paa  Prince  George, 
der  fører  Kontre-Admiral  Farquhars  Flag.  Som 
en  løssluppen  Meute  piler  atter  Torpedobaade  ind 
i  det  nu  frie  Løb,  medens  Jupiter  og  Mars 
Side  om  Side  damper  efter  Baadene. 

Da  ses  pludselig  syv  større  danske  Handels- 
dampere  med  den  sorte  Røg  vældende  frem  af 
Skorstenene  styre  i  fuld  Fart  mod  Torpedobaadene. 
Nye  Signaler  fra  PrinceGeorge  befaler  Torpedo- 
baadsførerne  at  løbe  forbi  Handelsskibene  og  an- 
falde de  tyske  Linieskibe.  Handelsskibenes  graa 
Krigsmaling  gør  dog  den  Virkning,  at  de  forreste 
Torpedobaade  inden  Signalerne  er  forstaaet  an- 
griber en  af  Damperne,  der  synker  hastigt  ramt 
af  to  Torpedoer.  Dette  er  netop,  hvad  Forsvarerne 
ønsker.  Et  Par  Scouts  sendes  ind  for  at  entre 
Damperne  og  bugsere  dem  bort  fra  den  aabne 
Passage.  Dette  lykkes  dog  kun  for  et  Skibs  Ved- 
kommende; alle  de  andre  bringes  ved  Explosioner 
i  Lastrummene  til  at  synke  i  det  frie  Løb,  der  nu 
atter    næsten    lukkes.      Kun    faa    af    de    ombord- 

værende  danske  Marinere  lykkes  det  at  undslippe 
Døden. 

De  engelske  Torpedobaade  formerer  tre  Grup- 
per, der  alle  styrer  mod  Zåhringen  og  Herluf 
Trolle. 

Fire  danske  og  to  tyske  Torpedobaade  løber 
Englænderne  imøde,  sprænger  den  ene  Gruppe, 
hvoraf  to  Baade  sænkes  ved  Kollision,  medens  tre 
af  de  danske  Baade  til  Gengæld  ødelægges.  Paa 
Grund  af  Fjendens  lange  Fart  har  Pantserskibene 
haft  god  Tid  til  at  forberede  sig  paa  Angrebet, 
der  hilses  med  en  djævelsk  Hagl  af  mindre  Projek- 
tiler. Af  de  elleve  Baade,  som  naar  ind  paa  Tor- 
pedoskuds Afstand  inden  deres  Maskiner  er  beska- 
digede, gaar  fem  til  Bunds.  Til  Gengæld  rammes 
Herluf  Trolle  af  tre,  den  store  Tysker  af  to 
Torpedoer.  Medens  det  danske  Skib  synker  paa 
S3^v  Minutter,  lykkes  det  at  holde  Zåhringen  paa 
Pumperne,  rigtignok  med  svær  Slagside,  der  generer 
Skydningen  en  Del. 

Admiral  Bridgemann  indser,  at  han  maa  prøve 
et  Gennembrud  et  andet  Sted  paa  Minefeltet.  Slag- 
skibene trækker  sig  mere  østligt  over.  Dykkere 
sendes  ned  for  at  overkhppe  de  elektriske  Led- 
ninger, der  dels  staar  i  Forbindelse  med  Affyrings- 
stationer  paa  Forterne,  dels  naar  op  til  nogle  Fod 
under  Vandfladen. 

Imidlertid  forjages  Dykkerne  snart  af  den  tyske 
Undervandsbaad,  der  endog  faar  Held  til  at  affyre 
to  Torpedoer    paa    Victorious.     Slagskibet   naar 

akkurat  at  tage  Grunden,  inden  det  i  Maskin- 
rummet indstrømmende  Vand  slukker  Fyrene. 

Fra  England  medfølger  sex  udrangerede  Ka- 
nonbaade,  bestemte  til  at  »ofres«  paa  Etablering 
af  en  Gennemsejling.  Nu  rykker  disse  pansrede 
Smaaskibe  frem  i  to  Kølvandslinier  med  100  Meter 
mellem  hver  Linie  og  hvert  Skib. 

Mellem  Linierne  løber  ogsaa  i  Kølvandsorden 
fire  forældede  Torpedobaade,  der  affyrer  Torpe- 
doer mod  de  passive  danske  Miner.  Bag  denne 
mærkelige  Eskadre  damper  en  halv  Snes  Barkas- 
ser parate  til  at  optage  eller  rettere  opfiske  Mand- 
skaberne paa  Offerflotillen  efterhaanden  som  Ski- 
bene synker  —  saa  langt  ud  til  Siden  fra  de 
bortsprængte  Miners  Plads  som  muligt. 

Pantserbatteriet  Skjold  og  Olfert  Fischer 
nærmer  sig  under  heftig  Ild  fra  alle  Kanoner  for 
at  jage  den  nye  Fjende  tilbage.  Dette  lykkedes 
dog  ikke.  Medens  de  dødsdømte  Skibe  girer  og 
slingrer  i  det  af  Minesprængninger  oprørte  Hav, 
medens  det  Ene  efter  det  Andet  forsvinder  i  Bøl- 
gerne, fortsætter  Resten  uden  at  svare  med  et 
Skud,  men  ogsaa  uden  at  tage  Hensyn  til  Dan- 
skernes alt  Opstaaende  raserende  Ild. 

Bag  Offerflotillen  damper  Slagskibene  frem 
snart  overdængende  de  danske  Pantsere  med  Gra- 
nater. 

Kampen  gaar  nu  løs  paa  kortere  Hold.  Kyst- 
panseren »Odin«  kommer  til  Undsætning;  men 
Overmagten  er  for  stor.  Efter  en  halv  Times 
rasende    Artillerikamp    synker    Huitfeld,  som    et 

viljeløst  Vrag  driver  Olfert  Fischer  ind  mod 
Middelgrunden,  medens  Odin  med  svær  Slagside 
og  uden  Skorstene  søger  ind  paa  Indrerheden. 
Længe  varer  det  ikke  før  ogsaa  den  forlængst  med- 
tagne Ziihringen  gaar  til  Bunds,  og  Wittels- 
bach  staar  i  Brand. 

Jord  og  Sten  fyger  over  Middelgrundsfortet. 
Hist  slaar  en  Kanon  en  Kuldbøtte,  her  ramler  en 
Lavine  af  Cement,  Mur  og  Jord.  Thi  nu  spyr 
Albions  Kolosser  Ødelæggelsen  fra  sig  af  fuld 
Kraft. 

Paa  venstre  Fløj  er  Kampen  staaende.  Salt- 
holmsbatterierne,  Mellemfortet,  Prøvestenen  og 
de  t^^ske  Krydsere  holder  de  engelske  Krydsere 
Stangen.  Kun  Mellemfortet  forvandles  til  en 
Grushob. 

Angriberne  er  paa  denne  Fløj  forsigtige.  Kryd- 
serne skal  engagere,  men  ikke  lade  sig  ødelægge 
af  Fjenden.  Og  Saltholmen  skjuler  nogle  Hau- 
bitzer  monterede  til  Stejlskud;  den  Slags  er  ikke 
gode  at  komme  nær,  naar  man  ikke  hurtigt  kan 
overvælde  Batteriet  med  en  ødelæggende  Regn  af 
svære  Granater. 

Paa  højre  Fløj  har  Englænderne  let  Spil  med 
vore  Kanonbaade.  De  pulveriseres  snart.  Land- 
batterierne er  mere  farlige.  De  klarer  sig  ret  godt 
overfor  den  brillante  Krydsereskadre  under  Kontre- 
Admiral  Callaghan  bestaaende  af  Leviathan, 
Achilles,  Cochrane,  Natal  og  Warrior. 

Ganske    vist    ødelægges  det  nye  Bellevue  Bat- 

teri;  men  baade  Christiansholm  og  Charlottenlund- 
forterne holder  sig  bravt. 

Fra  Kalkbrænderifortet  fyres  ogsaa  baade  paa 
Pantserskibene  og  Krydserne.  Saa  snart  Lejlighed 
gives  dænges  Batteriet  til  med  det  Resultat,  at 
den  ene  svære  Kanon  demonteres,  og  at  baade 
Frihavnen    og  det  nærmeste  Østerbro  lider  meget. 

Warrior  kommer  Minerne  for  nær,  faar  et 
vældigt  Hul  i  Bougen,  det  indtrængende  Vand 
trykker  Forskibet  dybt  ned,  og  den  store  Pant- 
serkrydser  maa  tages  paa  Slæb  af  en  Reserve- 
krydser, der  bugserer  Warrior  ud  paa  Siden  af 
Reparationsskibet. 

Klokken  er  8.  Forsvarernes  Centrum  er  mere 
end  halvt  knust.  Britten  triumferer.  Stakkels  Tre- 
kroner. Tre  Slagskibe  retter  Kanonerne  mod  det 
gamle,  ofte  lappede  Fort.  Tyve  Træffere,  og  det 
hele  Værk,  der  allerede  er  stærkt  rystet  og  revnet 
af  egen  Ild  ramler  sammen  begravende  Mandskab 
og  Skyts. 

Sydfra  kommer  Tyskernes  Reserve  op  gennem 
Kongedybet.  Det  er  de  tre  gamle  »Udfaldskor- 
vetter«,  nu  Reserve-Linieskibe  Baden,  Bayern 
og  Sachsen  samt  tolv  Torpedobaade.  Til  denne 
Eskadre  slutter  sig  Skjold,  den  danske  Odin  og 
fem  af  vore  Torpedobaade. 

De  sytten  Fartøjer  attakerer  som  Jagthunde 
de  nærmeste  engelske  Slagskibe,  og  det  lykkes 
virkelig  sex  Baade  at  naa  tilbage  i  Læ  af  Middel- 
grundsfortet  meldende  Resultatet  af  Angrebet.  Ju- 

piter  synker,  Mars  maa  løbes  op  paa  Taarbæk 
Rev,  og  Cæsar  faar  to  Rum  fyldt  med  Vand. 

Men  Englænderne  har  ogsaa  deres  Kobbel 
ved  Haanden,  og  de  pilsnare  Destroyers  farer  mod 
de  nye  Fjender.  Baden  sendes  til  Bunds,  og 
Wit teisbach  faar  Dødsstødet;  men  fire  af  Angri- 
berne forsvinder  af  den  brittiske  Flaadeliste. 

V.  H oltz endorff  fiyiier  sit  Flag  over  paa  Sach- 
sen   og   optager  endnu  en  Gang  den  ulige  Kamp. 

Admiral  Bridgemann  kalder  de  fleste  Krydsere 
til  Centrum  for  at  lade  alt  svært  Skyts  koncen- 
trere Ilden  paa  de  fire  danske  og  tyske  Skibe. 
Femten  Minutter  efter  existerer  Odin  og  Skjold 
ikke  mere,  og  de  to  Tyskere  flygter  forvandlede 
til  tungt  flydende  Vrag. 

Krydserne  Edgar  og  Hawke  har  paa  engelsk 
Side  faaet  deres  Bekomst.  Flyde  kan  de  ganske 
vist,  men  deres  sikre  Lod  er  at  sejle  forsigtigt  til 
hjemlige    Dokker.     Slaas    kan  Skibene  ikke  mere. 

Slaget  er  endt.  Den  dansk-tyske  Flaade  er  i 
alt  væsentligt  tilintetgjort.  En  Del  af  Minefeltet 
er  ødelagt,  to  Søforter  helt  i  Grus,  og  Middel- 
grundsfortet  ser  fælt  ud.  Kun  tre  Kanoner  kan 
endnu  bruges,  og  det  vil  koste  et  betydeligt  Ar- 
bejde at  gengive  Fortet  dets  oprindelige  Kraft. 

Naar  undtages  Bellevue,  Kvintus  og  Kalk- 
brænderibatterierne har  Landfortificationerne  ikke 
lidt  mere  end  at  fuld  Kampdygtighed  kan  genvin- 
des i  Løbet  af  nogle  Timer. 

Af  dansk  Ejendom  har  Frihavnen,  Burmeister 
&   Wains    0,    Orlogsværftet ,     Toldboden,     Øster- 

bro,  Kastellet  og  Strandvej skvartererne  helt  ud 
til  Taarbæk  lidt  stor  Skade  ved  Demolering  og 
Brand. 

Medens  Scouts  og  Destroyers  danner  en  vagt- 
som Kæde  uden  om  Københavns  Søforsvar  for  at 
hindre  Forsøg  paa  at  styrke  Minespærringerne, 
trækker  den  engelske  Flaades  Gros  op  paa  Højden 
af  Vedbæk  for  at  udbedre  den  værste  Skade,  bjærge 
eller  sprænge  de  grundsatte  Skibe,  og  for  Resten 
afvente  Forstærkningen,  som  Gnisttelegrafen  har 
meldt  er  under  Opsejling. 

Klokken  8*0  er  Kampen  endt.  Klokken  IOV2 
melder  følgende  Skibe  sig  til  den  Højstkomman- 
derendes  Flag:  De  ældre  Slagskibe  Hood,  Nile, 
Sovereign  og  Renown  samt  sex  Krydsere,  sex 
Destroyers  og  tolv  store  Torpedobaade.  Trans- 
portdampere medfører  endvidere  otte  Undervands- 
baade,  tre  Regimenter  Infanteri  og  sex  Batterier 
Feltartilleri.  Et  Torpedoskib  er  fyldt  med  et  stort 
Antal  Miner. 

Klokken  12  lægger  sex  engelske  Slagskibe  sig 
i  en  Linie  med  Stævnene  rettede  mod  Christians- 
holm og  Charlottenlundforterne.  Fire  andre  Pan- 
sere tager  noget  senere  Kastrupfortet  og  Saltholmen 
under  Behandling,  medens  Krydsere  overdænger 
Middelgrundsfortet  og  Forsvarernes  Vrag  og  Smaa- 
fartøjer  bag  Minefeltet  med  Projektiler. 

Efter  to  Timers  Bombardement  er  alle  Vær- 
ker, som  kan  naas,  bragt  til  fuldstændig  Tavs- 
hed,   og    Saltholm    er  endda  erobret  efter  en  hæf- 

tig  Kamp  mellem  1500  brittiske  Marinere  og 
Matroser,  der  kæmper  mod  900  Tyskere. 

Middelgrundsfortets  Ruiner  entres  af  Englæn- 
derne, men  Resten  af  den  tyske  Besætning  lukker 
sig  inde  i  Kasematterne,  hvorfra  de  efter  alle  Øde- 
læggelserne slette  Luftforhold  snart  jager  Folkene 
ud  i  halvkvalt  Tilstand. 

Hood  og  Nile  har  i  disse  Timer  lidt  saa 
meget,  at  de  først  efter  flere  Dages  Forløb  atter 
kan  gøre  Tjeneste. 

Vor  Valkyrien  hviler  paa  Amagers  Kyst  og 
den  gamle  Gorm  slutter  sin  Tilværelse  tæt  ved 
Nordre  Røse  Fyr.  Af  tyske  Krydsere  undkommer 
Hansa,  de  andre  løbes  paa  Land  som  Vrag. 

Englænderne  besætter  Saltholm  og  Middel- 
grundsfortet  med  Landtropper.  Paa  Øen  opkastes 
nye  og  stærke  Batterier,  og  samtidig  søger  man  at 
montere  Kanoner  paa  Fortet,  rettede  mod  Køben- 
havn. 

Et  Slagskib,  otte  Krydsere  og  fjorten  mindre 
Fartøjer  efterlades  til  Bevogtning  af  den  danske 
Hovedstad. 

Admiral  Bridgemann  gaar  med  Hovedstyrken 
til  Store  Bælt,  hvor  han  trækker  den  tilbageblevne 
Observationseskadre  til  sig.  Kun  en  halv  Snes 
Scouts  og  store  Torpedobaade  sendes  om  Aftenen 
gennem  Flinterenden  syd  om  Øerne  bag  paa  Ty- 
skerne i  Bæltet. 

Fra  England  ankommer  imidlertid  atter  en  Del 
gamle  Krigsskibe  ledsaget   af  Torpedobaade,  saa- 

ledes  at  der  raades  over  tilstrækkeligt  Offermate- 
riale. 

Foreløbig  angriber  Britterne  ikke,  de  ankrer  i 
den  nordlige  Del  af  Bæltet  skarpt  observerende 
Modstanderne. 

Efter  en  Pavse  paa  tredive  Timer  angriber 
Vestmagternes  meget  forstærkede  Flaade  Elbmun- 
dingen, hvor  Maalene  er  Ødelæggelsen  af  den  ty- 
ske Flaade,  af  Forterne  og  af  Kejser  Wilhelm  Ka- 
nalen. 

Tildels  naaes  Hensigten  med  uhyre  Ofre.  Efter 
en  sex  Timers  Kamp  disponerer  den  saarede  Prins 
Heinrich  kun  over  fire  brugelige  mindre  Skibe, 
Indgangen  til  Kanalen  er  spærret  og  Forterne  paa 
Elbens  Nordside  ødelagte;  men  ved  Cuxhafen  hol- 
der et  Par  Haubitzbatterier  sig  endnu. 

Ogsaa  de  forenede  Englændere  og  Franskmænd 
har  lidt  overordentligt;  men  nu  er  de  faktisk  Her- 
rer paa  Søen.  Tilbage  staar  kun  Forceringen  af 
Store  Bælt  og  Kielerstationens  Ødelæggelse. 

Medens  Franskmændene  til  Lands  har  nok  at 
gøre  med  at  klare  sig  nogenlunde  overfor  de  store, 
udmærket  førte  tyske  Hære,  transporteres  tredive 
Tusind  Englændere  over  til  Fyen,  hvor  man  gaar 
i  Land  under  Marinens  Beskyttelse  paa  Hindsholm 
og  omkring  Kerteminde.  Umiddelbart  før  Land- 
gangen forceres  Lillebælt,  samtidig  skydes  Frede- 
ricia, Strib  Banegaard  og  Middelfart  i  Brand.  Ved 
at  ofre  tre  Undervandsbaade  og  nogle  gamle  Skibe 
uskadeliggøres    Minefeltet,    og    nu    kan    Tyskerne 

ikke   sætte   flere  Tropper   over  til  Fyen,    hvor  der 
tilsammen  staar  16,000  Danske  og  Tyskere. 

Under  stadig  Kamp  rykker  Britterne  frem  mod 
Nyborg,  der  bombarderes  fra  Søen  saa  hæftigt,  at 
en  Tredjedel  af  alle  Huse  tilintetgøres.  De  tyske 
Krigsskibe  og  Sprogø  hjælper  bravt  Forsvarerne 
af  den  gamle  danske  Købstad;  men  efter  tre  Ho- 
vedangreb gentagne  i  Løbet  af  24  Timer,  erobres 
Nyborg  og  Omegn.  Danskerne  og  Tyskerne  gaar 
til  Svendborg. 

Der  monteres  i  Løbet  af  et  Par  Dage  paa  Fj^ens 
Siden  svære  Batterier,  som  kan  bestryge  Sprogø,  det 
tyske  Minefelt  og  Forsvarernes  Skibe  i  Flanken. 
Et  vældigt  Angreb  foretages  fra  Sø  og  Land  paa 
Spærringen,  der  tages  efter  at  Sprogø  er  helt  op- 
pløjet af  Projektiler,  og  de  dansk-tyske  Skibe  øde- 
lagte, enkelte  af  dem  ved  Torpedobaadsangreb  af 
de  fra  København  syd  om  Laaland-Falster  udsendte 
Fartøjer. 

Efter  flere  Fægtninger  og  forgæves  Forsøg  paa 
at  komme  bort  ad  Søvejen  kapitulerer  de  tyske  og 
danske  Tropper  ved  Faaborg.  Vestmagterne  for- 
langer strax  en  Masse  Proviant  og  femten  Millioner 
Kroner  af  den  erobrede  0.  Endvideie  maa  adskil- 
lige Tusind  Mand  uden  Vederlag  fra  engelsk  Side 
arbejde  paa  Befæstninger  ved  Kysterne,  navnlig  ved 
Lille  Bælt. 

I  Løbet  af  en  halv  Snes  Dage  forøges  den 
brittiske  Hær  paa  Fyen  til  65,000  Mand. 

Enkelte  Skibe  eller  smaa  Eskadrer  af  engel- 
ske Krydsere  viser  sig  recognoscerende  udenfor  de 

let  tilgængelige  østjydske  Havnebyer,  men  afvises 
af  Havnebatterierne. 

Af  den  talrige  franske  Krydser-  og  Undervands- 
flaade  sendes  en  stærk  Eskadre  til  de  danske  Far- 
vande for  at  hjælpe  til  ved  Løsningen  af  Vest- 
magternes vanskelige  Opgave,  Erobringen  af  Kiel. 
Ligeledes  tillader  Fjendens  Ruin  i  Vesterhavet  Af- 
sendelsen af  en  halv  Snes  engelske  Slagskibe  til 
Østersøen. 

Skøndt  den  bag  Minelinierne  i  Kielerfjord  lig- 
gende tyske  flydende  Defension  ikke  har  Fjerde- 
delen af  Angribernes  Artillerikraft,  skøndt  ogsaa 
Hjælpeskibene  er  langt  underlegne  i  Tal,  kæmper 
Tyskerne  saa  klogt  og  tappert,  at  det  ene  Angreb 
efter  det  andet  afslaas.  Hertil  bidrager  mægtigt  de 
talrige  og  meget  stærke  Landbatterier.  Men  efter- 
haanden  ødelægges  de  tyske  Skibe,  Minefelterne 
forstyrres  ved  dristige,  opofrende  Indsatser  fra  An- 
gribernes Side,  og  endelig  sættes  en  mørk  Aften 
en  engelsk  Division  i  Land  ved  Colbergerheide, 
hvilket  resulterer  i,  at  nogle  Forter  paa  Fjordens 
Sydside  for  en  Stund  kommer  i  Fjendens  Besid- 
delse. Derved  lettes  Forceringen  saa  meget,  at  ialt 
tyve  fjendtlige  Torpedobaade  og  Undervandsbaade 
slipper  ind  i  Krigshavnen,  hvor  flere  Skibe  under  Re- 
paration sænkes,  tre  Dokker,  sex  Beddinger  og  et 
Par  vigtige  Magasiner  sprænges  ved  Hjælp  af  med- 
bragte Miner. 

Snart  trænger  imidlertid  de  tyske  Landtropper 
saa  haardt  paa,  at  Divisionen  maa  tages  om  Bord. 
Efter  at  have  ødelagt  alle  i  Fjorden  udlagte  Miner 

trækker  de  Allierede  sig  tilbage  til  en  Hlokadeslil- 
ling  i  Fjordmundingen.  Fra  Kiel  truer  ikke  længer 
nogen  alvorlig  Fare. 

Medens  et  Par  Eskadrer  udsendes  med  den 
Opgave  at  ødelægge  de  tyske  Skibsværfter  i  Flens- 
burg,  Rostock,  Geestemiinde,  Danzig  og  Bredow, 
samles  en  stor  Flaade  paa  Nyborg  Fjord,  hvor 
mange  Skibe  udbedres. 

Overalt  foruroliges  de  danske  Søkøbstæder. 
Der  inddrives  Penge,  Kvæg,  Smør,  Flæsk  og  Grøn- 
sager. Fra  Ledelsen  i  København  udsendes  Offi- 
cerer og  Mandskab  for  at  organisere  lokale  For- 
svar og  bygge  Batterier.  Disse  kan,  naar  de  er 
stærke  nok,  i  Reglen  afvise  de  engelske  og  franske 
Krydseres  Angreb;  men  er  Krigsapparatet  ikke 
kraftigt  og  Forsvarerne  lidet  talrige,  ender  Affæren 
med  Bombardement,  Ildebrande,  Landgang,  For- 
nagling af  Skj'tset,  Sprængning  af  Værkerne  og 
øjeblikkelig  Inddrivelse  af  store  Ydelser  i  Penge 
og  Naturalier.  — 

I  København  er  Stemningen  stille  fortvivlet. 
Det  store  Slag  paa  Rheden  har  komplet  ødelagt 
alt  maritimt  Forsvar  og  øvet  en  Skade  paa  fast  og 
flydende  Privatejendom  til  over  tyve  Millioner  Kro- 
ners Værdi.  Mod  Søsiden  er  Staden  nu  aaben,  idet  de 
gamle  og  nye  Batterier  langs  Sundet  og  Amager- 
kysten tilsammen  ikke  kan  hindre  et  tilintetgørende 
Bombardement.  Hvad  hjælper  de  artilleristiske  og 
fortificatoriske  Anstrængelser  mod  Søsiden,  hvad 
hjælper  det,  at  Landfæstningen  nu  er  komplet,  og 
at  man  paa  Sælland  raader  over  110,000  tyske  og 

danske  Soldater,  hvoraf  Halvdelen  i  og  ved  Hoved- 
staden? 

Fjenden  har  svært  ved  at  vinde  frem  gennem 
Sælland  og  slutte  en  ubrydelig  Ring  om  Køben- 
havn, der  er  saa  stærkt  armeret  og  provianteret, 
at  den  sikkert  kan  udholde  mindst  et  halvt  Aars 
Belejring ;  men  fra  Sundet  kan  alle  Hovedstadens 
Skatte,  hele  Velfærden  knuses  paa  nogle  Timer. 

Man  griber  til  at  tømme  Musæer  og  Samlinger 
for  deres  Skatte,  flytte  dem  saa  langt  bort  fra  Van- 
det som  muligt  eller  skjule  dem  ude  i  Landet. 
Men  Bygningerne  kan  jo  ikke  bortskaffes. 

Den  danske  Handelsflaade  er  enten  opbragt 
af  Fjenden  eller  ligger  i  tvungen  Uvirksomhed  i 
neutrale  Havne,  hvorfra  ingen  Kaptain  tør  eller 
maa  vove  sig  ud.  Ved  Hovedstadens  Kajer  er  for- 
tøjet mange  Skibe,  adskillige  stærkt  prægede  af 
Fjendens  hensynsløse  Projektiler. 

Forbindelsen  mellem  Landsdelene  er  afbrudt. 
Handel  og  Vandel  ligger  øde.  Vi  har  næsten 
90,000  danske  og  ligesaa  mange  tyske  Soldater  at 
underholde  Landet  rundt.  Statens  kontante  Be- 
holdninger er  brugte  og  den  indenlandske  Privat- 
kapital haardt  angrebet,  thi  Tyskerne  lader  sig 
deres  Kanoner,  Panserskjolde,  Taarne  og  andre 
fortificatoriske  Fornødenheder  betale  med  dansk 
Guld.  Ogsaa  Lønningerne  til  de  i  Danmark  vir- 
kende tyske  Tropper  af  Hær  og  Flaade  forlanges 
udredet  af  den  danske  Statskasse  —  med  Udsigt 
til  Refundering  efter  »Sejren«. 

Ja  »Sejren«,  om  den  tvivler  Danskerne  stærkt. 

Ganske  vist  er  Tyskerne  endnu  overlegne  til  Lands; 
men  til  Søs  vajer  det  sort-hvide  Krigsflag  kun  i 
Krigshavnene  og  paa  Elben  efter  at  ogsaa  de  til 
oversøiske  Stationer  hørende  Krigsskibe  er  blæst 
bort. 

Russerne  staar  først  i  September  mere  end  en 
Million  Mand  stærke  i  Polen  og  ved  den  østrigske 
Grænse.  Den  lidet  talrige,  men  mest  af  nye  Skibe 
bestaaende  Østersøflaade  ligger  med  Dampen  oppe 
paa  Revals  Red,  og  Czaren  er  ingenlunde  blidt 
stemt  mod  Tyskland. 

Hensynsfuldt  har  baade  det  tysk-danske  For- 
svar og  de  engelske  Marinekanonerer  skudt  pænt 
udenom  Hvidøre.  Den  Dag,  da  Enkekejser- 
inden —  efter  Slaget  paa  Reden  —  behager  at 
lade  sig  afhente  af  Polars tjæ men  eskorteret 
af  to  Krydsere  og  sex  russiske  Torpedobaade,  salu- 
terer alle  tyskbesatte  Batterier;  men  alt  dette 
mindsker  ikke  forhenværende  Prinsesse  Dagmars 
Raseri  mod  Tyskerne,  dem  Kejserinden  betragter 
som  givne  Fjender  af  baade  hendes  gamle  og  nye 
Fædreland. 

Czaren  opfordres  indtrængende  af  Frankrig, 
af  England  og  af  sin  Moder  til  at  slaa  løs. 

Den  italienske  Flaade  er  efter  glimrende  Mod- 
stand totalt  ødelagt  ved  Spezzia,  Østrigs  Marine 
mobiliseres  langsomt  og  kan  kun  akkurat  dække 
Adriaterhavet  mod  den  detacherede  engelsk-franske 
Flaade,  hvis  Opgave  blot  er  at  hindre  et  farligt 
Udbrudsforsøg  af  Østrigerne. 

I  Ungarn  og  Bøhmen  nægter  Soldaterne  at 
gaa  mod  Franskmændene.  Gamle  Kejser  Frantz 
Joseph  forhandler  til  Højre  og  Venstre,  medens 
der  finder  idelige  Sammenstød  Sted  mellem  de 
mobiliserede  Hærafdelinger  af  forskellige  Nationa- 
liteter. Under  saadanne  Forhold  gaarFremmarschen 
mod  Frankrigs  Grænse  kun  langsomt  og  med  for- 
holdsvis ringe  Troppetal. 

Stemningen  i  Italien  er  nærmest  for  Vest- 
magterne, kølig  mod  Preusserne  og  absolut  fjendtlig 
mod  Østrig.  Krigen  i  Søalperne  føres  derfor  lun- 
kent, og  da  Franskmændene  gør  alt  for  trods 
Krigstilstanden  at  vise  deres  inderste  Sympathi 
med  Italienerne,  indskrænker  de  militære  Fore- 
tagender paa  denne  Del  af  Krigsskuepladsen  sig 
til  nogle  ikke  helt  ublodige  Feltmanøvrer. 

Vestmagterne  lader  Italien  forstaa,  at  de  skaaner 
de  italienske  Byer  for  Bombardements -Rædsler, 
alene  fordi  det  unaturlige  Fjendskab  snart  maa 
ophøre  for  at  afløses  af  en  naturlig  Alliance  til 
fælles  Fordel. 

Diplomaterne  er  vældigt  paa  Færde.  Det  gælder 
om  at  fiske  i  rørt  Vande.  England  gaar  vidt  i 
Tilbud  til  Czaren.  Paa  Lokkegaflen  sidder  en 
Lækkerbisken  bestaaende  af  uhindret  Herredømme 
over  Persien  og  Egnen  ned  til  den  persiske  Bugt 
med  Tilladelse  til  Anlæg  af  baade  Jærnbaner  og 
Havne. 

Fyrst  Biilow  parerer  efter  Ævne.  Han  advarer 
Rusland  mod  dets  Arvefjende,  der  i  Bunden  kun 
tænker  paa  Czarrigets  Ydmygelse,  og,  naar  nu  om 

kort  Tid  Frankrig  er  knust  for  lange  Tider  til 
Lands,  kan  England  faktisk  slet  ikke  støtte  det 
russiske  Rige,  om  det  kommer  i  Krig  med  andre 
Landmagter. 

Sultanens  paagaaende  Hovmod  og  hans  truende 
Mobiliseringer  i  Lilleasien  faar  en  brat  Ende,  da 
det  viser  sig,  at  den  syge  Mands  eneste  Ven, 
Kejser  Wilhelm  faar  Prygl  til  Søs.  De  fremskudte 
Tropper  trækkes  tilbage,  og  Abdul  Hamid  beslutter 
stille  at  afvente  Begivenhedernes  Gang.  Lad  bare 
de  Kristenhunde  udmatte  hverandre,  naar  Giau- 
rerne  bløder  og  trænger  til  Hvile  kan  Islams  Sønner 
let  opnaa  Fordele. 

Enkekejserinden  gør  Udslaget.  Klart  peger 
hun  paa  Østersøprovinserne,  der  i  Tyskland  be- 
tragtes som  fraranet  germansk  Land,  paa  de  danske 
Farvande,  der  danner  Ruslands  eneste  Veje  til  det 
aabne  Hav.  Østersøprovinserne  vil  et  sejrrigt  Rus- 
land ved  førstkommende  Lejlighed  søge  at  erobre, 
og  de  danske  Søpassager  vil  blive  spærrede  for 
den  russiske  Flaade,  om  Preusserhælen  faar  Lov 
til  at  hvile  paa  Danmarks  Nakke. 

Den  4de  September  forlanger  Gzaren  under 
Krigstrudsel,  at  Tyskland  skal  rømme  alt  dansk 
Territorium  og  paabegynde  Rømningen  inden  tre 
Døgn.  Vestmagterne  har  lovet  at  bevilge  en  pas- 
sende Vaabenstilstand  til  Rømningen,  og  om  for- 
nødent kan  russiske  Skibe  assistere  ved  Over- 
førelsen af  de  tyske  Tropper  med  Materiel  fra 
Øerne  til  Fastlandet. 

Svaret    bliver    et    klart    Nej.      Dermed    gaar 

Kampen  løs  i  Østevropa.  Med  stor  Bravour  rykker 
sex  tyske  Armékorps  over  den  russiske  Grænse  i 
to  Hære;  men  samtidig  sværmer  40,000  russiske 
Ryttere  ind  over  de  nærmeste  preussiske  Egne 
udbredende  Skræk  og  Ødelæggelse. 

Tyskland  kæmper  nu  med  dobbelt  Front. 
Russerne  er  mange,  og  i  Ildlinierne  træffes  de 
mest  krigsvante  Officerer  samt  talrige  Underbefa- 
lingsmænd og  Menige,  der  har  gjort  det  japanske 
Felttog  med. 

Den  6te  September  gaar  15,000  Englændere 
i  Land  paa  Falster.  Den  8de  lægger  en  mægtig 
Vestmagtsflaade  sig  paa  Københavns  Red.  En 
Transportflaade  medfører  20,000  Mand  indskibede 
fra  den  fyenske  Besætning. 

Til  Kong  Frederik  og  Prins  Friederich  Leopold 
sendes  en  Parlamentair  medbringende  et  Ultima- 
tum, hvori  de  Allierede  kræver,  at  de  forenede 
danske  og  tyske  Tropper  strax  skal  rømme  Fæst- 
ningen København,  og  inden  et  Døgn  indtage  en 
Stilling  mindst  fem  geografiske  Mil  fra  Fæstningens 
yderste  Værker. 

Intet  Skyts  maa  medtages  eller  ødelægges  og 
ingen  dansk  Ejendom  maa  flyttes  fra  dens  Plads. 

I  Løbet  af  tre  Timer  fra  dette  Ultimatums 
Overlevering  til  Kongen  af  Danmark  begæres  Svar. 
Ignoreres  Henvendelsen  eller  besvares  den  afvisende, 
bombarderes  København  strax  indtil  en  Overgivelse 
paa  Naade  og  Unaade  foreligger. 

Hidtil  har  Omstændighederne  fremtvunget  et 
paa  Overfladen  roligt  Forhold  mellem   de  danske 

og  lyske  Aiitorileler.  Vi  er  jo  tvunget  til  »at  gaa 
frivilligt  med«,  vi  har  loyalt  om  end  uden  Be- 
gejstring opfyldt  alle  Krav  og  Forpligtelser.  Men 
dette  Ultimatum  bringer  Striden.  Danmarks  Re- 
gering kan  ikke  give  Tilladelse  til  Hovedstadens 
Ødelæggelse,  og  den  danske  Ledelse  føler  sig  over- 
bevist om,  at  de  ganske  vist  talrige  og  sikkert 
godt  betjente  Forter  og  Batterier  fra  Taarbæk  til 
Dragør  aldeles  ikke  formaar  at  skærme  Byen. 

Den  maritime  Styrke  bestaar  af  en  halv  Snes 
gamle  Torpedobaade  og  tredive  »for  tilfållet«  af 
Barkasser  og  Slæbere  indrettede  torpedoførende 
Fartøjer.  Desuden  disponeres  over  nogle  armerede 
Smaaskibe  og  fem  delvis  reparerede  Pantserskibe 
og  Krydsere,  der  faktisk  kun  kan  gøre  Tjeneste 
som  Blokskibe. 

Ved  Miner  og  Sænkning  af  Fartøjer  er  Adgang 
til  den  indre  Havn  gjort  saare  vanskelig;  men 
Ilden  fra  Blokadeflaaden  har  for  stedse  hindret 
en  Fornyelse  af  den  ødelagte  Søfortrække. 

Kong  Frederik  og  hans  Ministre  viger  for  An- 
svaret ved  at  slynge  Vestmagternes  Admiraler  et: 
Kom  an!  i  Ansigtet.  Tyskerne  forlanger  imidlertid 
kategorisk,  at  Kampen  optages.  Vil  Danskerne 
ikke  være  med,  bombarderes  København  ogsaa 
fra  de  i  T^'skernes  Hænder  værende  Landfortifica- 
tioner. 

Der  staar  den  arme  Regering.  Dertil  har 
Sløjheden,  Uvidenheden,  det  smilende,  skulder- 
trækkende Landsforræderi  bragt  os.  Hovedstaden 
skal  lægges  øde.     Rædslerne  er  uundgaaelige. 

Medens  den  danske  og  tyske  Ledelse  forhandler 
paa  Amalienborg,  beordres  de  danske  Tropper  ud 
i  deres  Stillinger  langs  Kysten  og  bag  Strand- 
forsvaret. En  preussisk  Kavalleribrigade  med  en 
Maskingevær  Afdeling  deployerer  derefter  pludselig 
i  Kvarteret  omkring  Slottet,  og  saaledes  nødes 
Kong  Frederik  til  atter  at  følge  Tyskerne,  som 
iøvrigt  virkelig  tror  paa  Sejren  for  de  tre  Hun- 
drede Kanoner,  der  peger  mod  den  engelsk-franske 
Flaade. 

Og  saa  glimter  det  da  fra  tusind  Stykker 
Marineskyts.  En  Helvedes  Larm  begynder.  Me- 
dens Fjenden  end  ikke  angriber  Amagerbatterierne 
og  kun  lidet  udsætter  sine  Skibe  for  disses  Skyts, 
deler  Admiralerne  deres  Opmærksomhed  mellem 
Batterierne  paa  Refshalen,  langs  Strandvejen,  de 
faa  Krigsskibe  og  saa  selve  Byen. 

Som  et  Varsel  slaas  strax  ved  Kampens  Be- 
gyndelse Stridsøxen  ud  af  Absalons  Haand.  Hafnias 
Grundlægger  staar  ikke  for  Granater.  Af  sig  selv 
har  Befolkningen  rømmet  Kvartererne  nær  Havnen; 
men  kun  de  Færreste  tænker  sig  Muligheden  af 
et  virksomt  Bombardement  af  den  indre  By  og 
de  nyere  Kvarterer. 

Og  dog  lader  dette  sig  gøre,  da  Fjendens  Skibe 
kan  lægge  sig  tæt  udenfor  Trekroner  og  overdænge 
Huse,  Gader  og  Torve  med  alt  det  Staal  og  Jærn 
»Paternostrene«  kan  hejse  op  fra  Ammunitions- 
kamrene  i  Skibenes  Dyb. 

Flere  Snese  Projektiler  rammer  hvert  Minut 
deres    Maal    i    Staden.      Hundreder    dræbes    eller 

saares,  hele  Gader  brænder,  Jammeren  stiger  mod 
Himmelen,  hvis  klare  Blaa  snart  dækkes  af  graa- 
gule  Taager. 

I  Begyndelsen  gør  Brandvæsenet  Mirakler,  og 
humørfyldte  Borgere  tager  gladelig  et  Tag  med  for 
at  slukke  og  redde.  Ret  længe  varer  det  dog  ikke 
før  Paniken  indfinder  sig,  og  under  Hyl  og  Jam- 
merskrig flj^gter  Alle  langt  bort  eller  søger  Ly  i 
Kældere. 

Fem  Minutter  efter  Kampens  Begyndelse 
brænder  Frederikskirken  og  et  af  Amalienborg 
Palæerne.  Samtidig  styrter  Det  kongehge  Theaters 
Kuppel  ned  over  Scene  og  Tilskuerplads.  Det 
herlige  Rosenborg,  alle  Musæer,  Tøjhuset  og  det 
kongelige  Bibliotek,  Kirkespirene  og  Raadhus- 
taarnet  nedskydes  inden  Bombardementet  har 
varet  to  Timer. 

Kun  de  sydlige  og  vestlige  Bydele  gaar  nogen- 
lunde fri.  Enkelte  Granater  falder  dog  langt  ude 
paa  Vesterbro  og  paa  den  indre  Del  af  Frederiks- 
berg. 

Residentsen  forlægges  skyndsomst  til  Frede- 
riksberg Slot,  hvor  den  samlede  Magistrat,  talrige 
Medlemmer  af  Rigsdagen,  og  Formændene  for 
mange  Korporationer  snart  indfinder  sig.  Alle 
beder  indtrængende  Kongen  skaffe  Fred  for  enhver 
Pris.  — 

Strandvejens  Villaer  og  høje  Beboelseshuse 
raseres  for  en  stor  Del  allerede  under  Slaget  den 
20de  August.  Senere  er  mange  Bygninger  bort- 
sprængte   for    ikke    at    danne  Retningspunkter  for 

Fjenden  eller  Skudhindringer  for  Batterierne,  der 
monteres  Side  om  Side  langs  Stranden.  Takket 
være  den  tyske  Ledelses  Energi  er  der  skaffet 
mange  svære  Kanoher  over  fra  hjemlige  Fæst- 
ninger; men  alligevel  slaar  Antallet  ikke  til  over- 
for Opgaven. 

Nogle  fjendtlige  Skibe  rammes  ganske  vist 
saa  grundigt,  at  de  maa  hales  ud  af  Kamplinien, 
enkelte  synker  endog;  men  Landbatterierne  lider 
langt  frygteligere.  Der  findes  kun  faa  Forsvindings- 
taarne,  og  Dækningen  med  Pantserskjolde  er  mangel- 
fuld. Danmark  ejer  jo  i  den  Retning  hverken 
Oplag  af  færdige  Sager,  Materialier  eller  Fabrikker, 
og  for  Importen  fra  Tyskland  blev  der  hurtigt 
lukket. 

Efterhaanden  demonteres  derfor  mange  Ka- 
noner, og  Mandefaldet  er  stort.  — 

Udfaldsstyrken,  de  mere  eller  mindre  rigtige 
Torpedobaade  kastes  mod  Fjenden.  Han  har  passet 
nøje  paa,  og  en  hel  Flaade  franske  og  engelske 
Destroyers  og  Torpedobaade  møder  vor  sammen- 
plukkede  Flotille. 

Resultatet  er  forud  givet.  Ikke  ét  Fartøj  naar 
tilbage  i  Havnen,  og  dog  lykkes  det  dødsforagtende 
danske  og  tyske  Officerer  at  manøvrere  deres 
Baade  saa  fint  gennem  den  fjendtlige  Sværm,  at 
to  engelske  Slagskibe  og  et  Par  franske  Krydsere 
saares  haardt  af  Forsvarernes  Torpedoer. 

Vort  flydende  Forsvar  forsvinder  efter  en  halv 
Times  Kamp  fra  Vandets  Overflade,  og  dermed  er 
al  Modstand  brudt.  — 

Prins  Friederich  Leopold  vil  ikke  høre  Tale 
om  Overgivelse.  Alt,  hvad  Preusserne  indgaar  paa 
er  en  Vaabenstilstand,  hvis  Fjenden  vil  bevilge 
den.  En  Parlamentair  sendes  om  Bord  til  Lord 
Beresford,  der  viser  sig  meget  imødekommende. 
Paa  Kong  Frederiks  og  Prins  Friederich  Leopolds 
Begæring  bevilger  Admiralen  sex  Timers  Vaaben- 
stilstand  for  at  de  Saarede  kan  blive  taget  under 
Behandling,  de  Døde  begravne,  og  privat  Ejendom 
sikret.  Selvfølgelig  maa  Tiden  ikke  benyttes  til 
militære  Foretagender  af  nogen  Art. 

Kampen  varer  ialt  i  tre  Timer.  Det  opgøres 
siden,  at  den  foruden  mere  end  tusind  Menneske- 
liv har  kostet  Danmark  50  Millioner  Kroner.  Det 
er  dyrt  at  lade  sig  tvinge  ind  i  en  Stormagtskrig, 
fordi  man  i  den  fede  Freds  Tider  sparer  paa 
Skillingen!  — 

At  Englændere,  Franskmænd  og  Tyskere  ikke 
holder  Vaabenstilstands  Betingelserne  er  næsten 
selvfølgeligt.  Englænderne  fortsætter  med  Udskib- 
ningen af  Tropper,  et  Foretagende,  der  under 
Slaget  er  begyndt  oppe  ved  Humlebæk,  hvor  Skibs- 
kanoner  foreløbig  har  renset  Strandbredden  og 
dens  nærmeste  Omegn  for  Forsvarere. 

Tyskerne  udbedrer  under  Pavsen  de  mindst 
medtagne  Strandvejsbatterier  og  dirigerer  ved  Hjælp 
af  den  indre  Helsingørsbane  en  Række  Tog  med 
danske  og  preussiske  Tropper  til  Kvistgaard  Sta- 
tion, hvorfra  de  i  Forening  med  Helsingørs  Gar- 
nison let  kan  falde  i  Ryggen  paa  den  Styrke,  der 
landsættes  ved  Humlebæk.  — 

Det  lykkes  Kong  Frederik  ved  dygtige  Offi- 
cerers Hjælp  at  faa  Frederiksberg  Slot  omringet 
af  en  Mængde  danske  Tropper.  Majestæten  er- 
klærer nu  den  tyske  Overkommando,  at  han  og 
alle  danske  Tropper  forener  sig  med  de  allierede 
Englændere  og  Franskmænd,  hvis  der  ikke  strax 
sluttes  en  Konvention  med  Angriberne,  hvorefter 
København  fries  fra  yderligere  Skade. 

En  Proklamation  spredes  samtidig  over  Hoved- 
staden indeholdende  Kongens  Løfte  om  Fred.  De 
fleste  Exemplarer  maa  dog  af  praktiske  Grunde 
uddeles  i  de  ydre  Kvarterer  og  paa  Marker  og 
Enge  i  Omegnen,  hvorhen  Mangfoldige  er  flygtet 
med  deres  mest  værdifulde  Ejendele. 

Situationen  synes  overordentlig  broget.  Ty- 
skerne vil  nødig  bort  fra  København.  I  alle  Fald 
vil  de  have  Fæstningsmateriellet  med  for  at  kunne 
etablere  en  Feltbefæstning  i  Sydvestsjælland.  Det 
forekommer  ikke  de  tyske  Generaler  for  umulij^t 
paa  en  Gang  at  fange  det  engelske  Landgangs- 
korps  og  overmande  Danskerne,  der,  —  naar  de 
om  Kongen  samlede  7000  Mand  undtages,  staar 
spredt  og  uden  faste  Støttepunkter. 

Paa  den  anden  Side  er  Udsigten  til  Forstærk- 
ning hjemmefra  i  Øjeblikket  kun  ringe,  og  det 
endelige  Resultat  af  en  Kamp,  hvorunder  ogsaa 
Danskerne  tælles  mellem  Fjenderne,  meget  tvivl- 
somt. 

Resultat:  Prins  Friederich  Leopold  foreslaar 
Ødelæggelse  af  den  iøvrigt  noget  medtagne  Marine- 
Dok,     af   Beddinger,     Magasiner     og     Sprængning 

af  alle  Københavns  Fæstningsværkerer,  idet  Kano- 
ner, Ammunition  og  alt  let  transportabelt  Materiale 
føres  bort  til  en  forskanset  Lejr.  Herfra  angribes 
Fjendens  Landgangshær  og  kastes  i  Havet. 

Om  denne  Udvej  debatterer  de  tyske  og  dan- 
ske Autoriteter,  efter  at  Vaabenstilstanden  har 
varet  i  tre  Timer,  da  en  fransk  Admiral  med 
engelsk  Adjudant  meldes  paa  Frederiksberg  Slot. 

Den  fine  Parlamentair  modtages  af  Kong  Fre- 
derik og  Preusserprinsen  i  Forening. 

Admiralen  meddeler,  at  der  i  Følge  gnisttele- 
grafisk  Meddelelse  er  sluttet  en  almindelig  Vaaben- 
stilstand  mellem  de  krigsførende  Magter.  Aarsa- 
gen  er  nærmest,  at  Russerne  har  vundet  en  stor 
Sejr  ved  den  polske  Grænse,  og  at  den  franske 
Hær  endelig  har  stanset  den  tyske  Invasion  i  en 
to  Dages  Kamp  ved  Troyes.  Selve  Kejser  Wilhelm 
er  let  saaret,  og  der  skal  nu  føres  Underhand- 
linger paa  neutralt  Omraade  for  mulig  at  ende 
den  for  alle  Parter  ødelæggende  Krig. 

Faa  Minutter  senere  modtages  i  det  tyske 
Hovedkvarter  fra  Kejser  Wilhelm  Gnisttelegram  om 
at  stanse  alle  Fjendtligheder. 

Krigen  endes  med  det  Resultat,  at  Tysklands 
maritime  Stilling  er  svækket  for  lange  Tider,  og 
at  en  Mængde  Menneskeliv  og  uhyre  Kapitaler  er 
ofrede  paa  den  væbnede  Konkurrences  sidste  kri- 
gerske Opgør. 

Danmark  har  lidt  frygteligt.     9000  Mennesker 

er  dræbte  eller  haardt  saarede,  København  meget 
medtaget,  Marine  og  Søbefæstning  nærmest  til- 
intetgjort, Handel  og  Vandel  stanset  samt  et  Par 
Hundrede  Millioner  betalt  til  Fremmede  og  deres 
Interesser. 

Stormagtskonferencen  i  Briissel  dikterer  Dan- 
mark følgende  Existensbetingelser : 

Det  danske  Monarki  forbliver  et  frit  og  uaf- 
hængigt Land:  men  for  den  almindelige  internati- 
onale Sikkerheds  Skyld  kræver  Europa,  at  der 
øjeblikkelig  fra  dansk  Side  træffes  Forberedelser 
til  og  i  Løbet  af  kortest  mulige  Tid  gennemføres 
et  Neutralitetsværn  af  et  saadant  Omfang,  at  Dan- 
mark i  Lighed  med  andre  mindre  Stater  under  et 
Landet  i  og  for  sig  ikke  vedkommende  Fredsbrud 
kan  hindre  fremmede  Magter  i  ved  pludselige 
Overfald  at  benytte  og  udnytte  dansk  Territorium, 
Ejendom  eller  Hjælpekilder  til  Lands  og  til  Vands 
til  egen  Fordel  og  til  Modstanderens  Skade. 

I  den  Anledning  forlanges  det,  at  Danmark 
til  Stadighed  holder  en  Hær  i  aktiv  Tjeneste  paa 
mindst  30,000  Mand  fordelt  paa  de  vigtigste  stra- 
tegiske Punkter.  Disse  Punkter  befæstes  alle  for- 
svarligt, forsynes  med  rigeligt  moderne  altid  til- 
stedeværende Skyts  og  Tilbehør,  medens  Hærens 
Mobilisering  ordnes  saaledes,  at  den  paa  ét  Døgn 
kan  bringes  op  til  90,000  Mand  og  i  Løbet  af  ialt 
fire  Døgn  til  150,000  Mand,  idet  Styrken  ved  Hjælp 
af  ældre,  feltdygtigt  Mandskab  yderligere  paa  faa 
Dage,     hvis    Neutralitetens    Opretholdelse    kræver 

det,     skal    kunne    forøges    med    omkring    100,000 
Kombattanter. 

København  maa  befæstes  til  Lands  og  til  Vands 
efter  de  nyeste  Principer,  og  alle  Fortificationerne, 
Minespærringerne  og  den  flydende  Defension  ved- 
ligeholdes, saaledes  at  Materiel  og  Personel  til  en- 
hver Tid  er  tilstrækkeligt  og  fuldt  moderne.  Paa 
samme  Maade  fordres  begge  Bælter  dækkede  ved 
stærke  Kystbatterier,  kraftige  Anlæg  paa  Sprogø, 
Flaadestation  ved  Agersø,  Torpedostation  omkring 
Middelfart  og  rigeligt  Minemateriel,  der  kan  ud- 
lægges i  Løbet  af  sex  Timer  fra  Ordre  gives.  Me- 
ningen er  ingenlunde,  at  de  Danske  skal  have 
Ret  til  at  spærre  Bælterne  for  al  Passage,  men  at 
de  er  Herrer  over  og  udøver  den  Ret,  at  der  i 
Krigstid  kun  lades  en  smal  Rende  aaben  mellem 
Minerne,  hvorigennem  alle  Nationers  Handelsskibe, 
(men  intet  krigsførende  Lands  Orlogsmænd)  kan 
passere  enkeltvis  ført^af  danske  Lodser  og  under 
dansk  militær  Kontrol. 

Endvidere  maa  saadanne  Søstæder,  hvis  Havne 
indbyder  krigsførende  Magter  til  Landgangsforsøg 
eller  momentan  Benyttelse  i  militære  Øjemed,  eller 
til  eventuelt  Ophold  for  længere  Tid  end  12  Timer, 
befæstes  saaledes,  at  der  kan  ydes  effektivt  For- 
svar for  Danmarks  Hævdelse  af  Neutraliteten  paa 
det  faretruede  Sted. 

Den  danske  Flaade  maa  for  at  kunne  løse 
sine  naturlige  Opgaver  mindst  bestaa  af  følgende 
Skibe: 

8  Kystpansere  å  6000  Tons. 

8  Pantserkanonbaade  å  2000      » 

4  Pantserkrydsere  å  4000      » 

8  beskyttede  Krydsere  å  3000      » 

8  Torpedobaadsødelæggere  å     600      » 
36    Torpedobaade  og  10  Undervandsbaade  for- 
uden et  Par  Mineskibe  og  Skolefartøjer. 

Østersø-  og  Nordsø-Stormagterne  forbeholder 
sig  endvidere  Ret  til  saalænge  Danmarks  Neutra- 
litetsforsvar  ikke  er  i  fuldstændig  Orden  at  holde 
tre  Vagteskadrer  i  de  danske  Farvande  Aaret  rundt. 
Halvdelen  af  Udgifterne  ved  disse  Eskadrer  af- 
holdes af  den  danske  Stat.  Tilsammen  maa  Eskad- 
rerne  ikke  repræsentere  mere  end  75,000  Tons, 
hvoraf  en  Trediedel  paa  hver  Eskadre.  England, 
Frankrig,  Tyskland  og  Rusland  skiftes  til  at  le- 
vere Skibene  saaledes,  at  der  afløses  Eskadre  hver 
fjerde  Maaned.  Samme  Magts  Skibe  maa  ikke 
have  samme  Station  to  Perioder  efter  hinanden. 
Stationerne  hedder  Øresund,  Store  Bælt  og  Lille 
Bælt. 

Det  er  givet,  at  Danmark  ikke  formaar  at  ud- 
rede den  til  Neutralitetsforsvarets  Etablering  nød- 
vendige Sum  af  dets  ordinære  Statsindtægter.  Et 
større  Laan  maa  derfor  optages,  og  Frankrig  til- 
byder i  den  Anledning  200  Millioner  Kroner  ud- 
betalt i  fire  Rater  i  Løbet  af  to  Aar  til  en  Rente 
af  31/2  Procent.  Dette  Laan  garanteres  af  de  tre 
andre  nordlige  Stormagter  og  amortiseres  først 
efter  tyve  Aars  Forløb  i  hundrede  derpaa  efter 
hverandre  følgende  Aar. 

6* 

Atter  hersker  Fred  i  Europa.  De  store  Rov- 
dyr slikker  deres  Saar,  smiler  surt  til  hverandre; 
og  konkurrerer  igen  paa  Livet  løs  paa  militære 
Omraader.  Handel,  Industri  og  Landbrug  tager  i 
de  af  Krigen  hjemsøgte  Lande  et  vældigt  Opsving, 
og  Kolonierne  presses  endnu  kraftigere  end  før 
det  Uvejrets  Aar  1908. 

Krigen  koster  Danmark  direkte  omkring  450 
Millioner  Kroner  foruden  Statsgælden  paa  de  200 
Millioner.  De  aarlige  Forsvarsudgifter  stiger  stærkt, 
og  baade  Smaa  og  Store  pines  ved  at  staa  under 
de  fire  Stormagters  Formynderskab. 

Norge  og  Sverrig  er  udenfor  det  hele.  De 
stryger  derved  baade  direkte  og  indirekte  en  stor 
Gevinst.  Følgen  af  Krigen  bliver  for  begge  disse 
nordiske  Landes  Vedkommende  en  yderligere  Ud- 
vikling af  Forsvarsvæsenet,  og  en  ny  Politik,  der 
arbejder  hen  imod  Dannelsen  af  en  skandinavisk 
Forsvarsunion.  Denne  Bevægelse  hilses  nu  med 
Glæde  i  Danmark,  og  i  Foraaret  1910  bliver  Dele- 
gerede fra  alle  tre  Riger  paa  en  Kongres  i  Stock- 
holm enige  om  de  gensidige  Betingelser  for  den 
nye  Union,  der  ikke  berører  nogetsomhelst  andet 
Forhold  end  den  defensive  Udenrigspolitik  under 
en  Krig  mellem  Stormagter  eller  under  et  Angreb 
af  en  fremmed  Magt  paa  en  af  Kontrahenterne. 

I  Sommerens  Løb  vedtages  Unionstraktaten  i 
de  tre  parlamentariske  Forsamlinger,  hvilket  i  høj 
Grad  bidrager  til  at  skabe  Tryghed  i  alle  Hjem 
fra  Vadsø  til  Gedser. 

Den  gensidige  Forpligtelse  til  at  sende  Hjælpe- 
tropper i  Tilfælde  af  overlegent  Angreb  paa  en 
af  de  nordiske  Stater  under  Forhold,  hvor  de  an- 
dre Stater  ikke  er  i  Fare,  ansættes  til  et  Maximum 
af  31/2  Procent  af  hvert  Folks  samlede  Tal.  For 
Marinernes  Vedkommende  til  40  Procent  af  hver 
Flaades  Tonnage. 


Hvis  det  danske  Folk  vil  undgaa  en  Skæhne 
som  den,  der  er  skizzeret  paa  de  foregaaende  Si- 
der eller  kan  hænde  endnu  større  Ulykker,  maa 
vort  Neutralitetsværn  uden  Tøven  bringes  i  saa 
god  og  hurtig  brugelig  Stand,  at  Stormagterne, 
ikke  som  nu  ængstes  for,  hvad  Danmark  og  dets 
Hjælpekilder  i  et  givet  Øjeblik  kan  bruges  til. 
Thi  denne  Utryghed  hos  de  Store  rummer  en  sta- 
dig Fare  for  vor  Selvstændighed,  den  vi  dog  saare 
nødig  vil  miste. 

Civilisationen  er  højst  forskellig;  men  Et  er 
alle  Folkeslag,  Store  og  Smaa,  Hedninge  og  Kristne 
enige  om,  nemlig  om  at  gøre  det  nødvendige  for 
det  nationale  Forsvar,  for  Smaamagternes  Vedkom- 
mende betyder  dette  at  værne  Neutraliteten  og  skabe 
de  Stores  Respekt  for  dette  rene  Forsvarsvaaben. 
Kun  Danmark  ligger  og  sover  paa  alfar  Vej  med 
et  ældet,  sløvt  Sværd  under  Armen  og  Fangelinen 
til  en  mør  Pram  i  Haanden. 

Den  rigtige  Politik,  den,  der  sættes  i  Gang  af 
Udvidelsestrang,  af  Brødnid,  af  Herskesyge  eller 
for  at  bortlede  et  Folks  Opmærksomhed  fra  soci- 
ale Bevægelser,  den  kender  intet:    Helle  min  Leg  I 

Der  er  netop  Røvere  i  denne  dejlige  Skov, 
Røvere,  som,  naar  det  gælder  egne  kostbare  Inter- 
esser, ikke  betænker  sig,  ikke  respekterer  Overens- 
komster, Konventioner,  Protokoller  eller  Traktater; 
men  slaar  hensynsløst  og  øjeblikkeligt  til  netop, 
fordi  hele  Fordelen,  ja  hele  Meningen  i  Slaget  lig- 
ger deri  at  slaa  først. 

Vi  giver  slet  ikke  saa  faa  Penge  ud  til  Hær  og 
Flaade;  men  vi  maa  baade  give  mere  ud  og  anvende 
Pengene  bedre.  Tiden  er  løbet  fra  os.  Vore  Of- 
ficerer og  Soldater  er  fuldt  saa  intelligente,  tapre 
og  udholdende  som  andre  Nationers  Krigere;  men 
Systemet,  hvorefter  vi  arbejder,  er  forældet,  og  selve 
Apparatet  er  for  ringe. 

Desværre  har  vi  sovet  eller  puttet  Hovedet 
under  Dynen  saa  længe,  at  den  nødvendige  Reform 
af  vort  Neutralitetsvæsen  tvinger  os  til  en  Gang 
for  Alle  at  gøre  et  større  Greb  i  Penge-  eller  Laane- 
kassen,  foruden  at  det  aarlige  Budget  maa  for- 
højes noget. 

Hver  eneste  Landsby  hverken  kan  eller  skal 
vi  dække;  men  paa  den  anden  Side  nytter  det 
lidet  at  hævde  Neutraliteten  i  Øresund,  naar  den 
krænkes  paa  den  jydske  Kyst. 

Lykkes  det  en  krigsførende  Magt  at  benytte 
dansk  Territorium  eller  Ejendom  til  Skade  for  en 
Modstander,  betragter  og  behandler  denne  i  sine 
Interesser  skadede  Modstander  selvfølgelig  Dan- 
mark som  et  fjendtligt  Land. 

En  Neutralitetserklæring  er  kun  et  fattigt  Do 
kument,  en  Samling  Ord,  der  alene  har  Betydning, 

hvis  der  staar  den  nødvendige,  vaagne  Krigsmagt 
bag  Forsikringen. 

Det  er  vor  internationale  Pligt  at  gøre  vort 
yderste  for  at  bevare  Neutraliteten.  Vi  har  baade 
Pengekraft  og  Menneskemateriale  nok  til  at  kunne 
forme  Danmark  som  et  vist  pigget  Dyr,  der  ogsaa 
kun  vil  Freden. 

Stridende  Stormagter  gaar  udenom  et  vel  for- 
svaret Danmark,  fordi  Opgaven  er  at  slaa  Mod- 
standerens Hær  og  Flaade  ned,  ikke  at  engagere 
sine  Kræfter  i  Kamp  med  en  lille  fredelig,  men 
velbevæbnet  Stat. 

For  os  gives  derimod  ingen  Vej  udenom  det 
stærke,  af  Udlandet  respekterede  Neutralitetsforsvar. 
Derfor  enten  Grejerne  i  fuld  Orden  allersnarest 
eller  ogsaa  paa  Auktionsbordet  med  hele  Butiken. 
Enten  —  Der  var  en  Gang  et  Danmarks  Rige  — 
eller:  Danmark  skal  staa,  mens  Seklerne  ruller!  — 

Følgende  Forslag  stilles  til  rette  Vedkommen- 
des Raadighed,  Anvendelse,  Kritik  eller  Forkastelse: 

Vort  Forsvar  lokaliseres  saa  vidt  muligt.  De 
Værnepligtige  paa  Sælland,  Møen,  Lolland  og  Fal- 
ster danner  en  Gruppe,  hvis  Opgave  er  disse  Øers, 
særlig  Københavns,  Kallundborgs,  Korsørs,  Sprogøs, 
Skelskørs  og  Gedsers  Forsvar.  Fyenboerne  klarer 
sig  med  Hjælp  af  Langelænderne,  Ærøboerne  og 
Taasingerne.  Jyderne  syd  for  Linien  Skjern — 
Silkeborg — Skanderborg  dækker  Sydgrænsen,  Lille- 
bælt og  Esbjerg.  Aarhusbugten  forsvares  fra  Land- 
siden af  Folkene  i  og  omkring  Jyllands  største 
By.     Randersegnens,    Mols  og  Djurslands  Soldater 

vogter  Kyslen  fra  Æbeltoft  op  til  Mariagerfjord, 
hvor  Aalborgegnens  Mandskab  afløser.  Endelig 
sørger  Thy-  og  Vendelboer  for,  at  Vendsyssels 
Neutralitet  respekteres. 

Vestkystens  Mænd  drager  til  Esbjerg,  og  Fol- 
kene fra  Midtjylland  sendes  mod  Øst  til  det  af  de 
nævnte  militære  Centrer,  der  er  den  Indkaldte 
nærmest. 

Mobiliseringen  ledes  af  Politimyndighederne, 
altsaa  Politimestre  i  Købstæderne,  Sogne-  og  Her- 
redsfogder  paa  Landet.  Den  Indkaldte  møder,  naar 
Mobiliseringsklokkerne  lyder  eller  Ordre  kommer, 
paa  nærmeste  Jærnbanestation,  der  forud  er  ham 
angivet.  Med  første  Militærtog  føres  han  til  den 
By,  hvor  hans  Afdelings  Depot  findes. 

Alle  Jærnbanelinier,  ogsaa  de  Private,  stilles 
ved  Mobilisering  øjeblikkelig  til  Neutralitets  For- 
svarets Raadighed.  Kun  absolut  let  fordærvehge 
Varer  maa  forsendes  med  disse  Tog,  der  holder 
ved  hver  Station  og  optager  VærnepHgtige,  som 
noteres  af  den  tilstedeværende  Politimyndighed. 

Systemet  baseres  paa,  at  ingen  Afdeling  for  at 
blive  komplet  behøver  Tilgang  af  Folk,  der  skal 
transporteres  over  Bælterne  eller  Kattegat. 

Med  runde  Tal  lever  der  i  Jylland  1100,000, 
paa  den  fyenske  Øgruppe  300,000  og  paa  den  sæl- 
landske Øgruppe  1200,000  Mennesker.  Til  Hæren 
maa  der  aarlig  uddannes  16,000  Mand  eller  om- 
trent 6750  Jyder,  1850  Fyenboer  og  7380  Mand  fra 
den  sællandske  Øgruppe. 

Flaaden  maa  altid  ligge  med  flere  Skibe  fuldt 

bemandede  og  med  Stambesætning  om  Bord  i 
andre.  Foruden  Marinens  faste  Folk  tænkes  aarligt 
uddannet  1500  Mand  fra  hele  Landet,  saaledes,  at 
Folkene  vest  for  Store  Bælt  uddannes  ved  Marine- 
stationen i  Bæltet,  medens  de  Indkaldte  fra  Sæl- 
land og  omliggende  Øer  møder  i  København. 

Værnepligtsalderen  varer  i  Linien  10  Aar  fra 
det  fyldte  21de  Aar,  i  Reserven  ligeledes  ti  Aar. 
For  Marinen  gælder  lignende  Forhold.  Ved  al- 
mindelig Mobilisering  møder  ti  Aargange  altsaa  til 
Hæren  160,000  Mand.  Naar  der  regnes  med  10 
Procents  Afgang,  faas  en  Liniehær  paa  144,000 
Mand  med  en  Reserve,  som  med  en  noget  større 
Afgang  kan  sættes  til  133,000  Mand. 

De  Værnepligtige  knyttes  altsaa  saa  vidt  mu- 
ligt til  deres  Egn,  drages  i  hvert  Fald  ikke  længer 
bort  end  til  det  Sted,  hvorfra  en  eventuel  Fjende 
kan  true  Fødeegnen. 

Der  oprettes  Underofficersskoler  i  hver  af  de 
tre  Landsdele,  ligeledes  Kursus  for  Menige  og  Under- 
befalingsmænd, der  ønsker  at  gaa  Officersvejen. 

Infanteriet  uddannes  i  alt  væsentligt  paa  føl- 
gende Maade:  2  Ugers  Øvelse  i  militær  Disciplin, 
Marsch  og  Excercits  paa  en  simpel,  letfattelig 
Maade.  3  Ugers  Skydeøvelser  og  Undervisning  i 
Brug  af  blanke  Vaaben.  1  Uges  Kompagniøvelser. 
2  Ugers  Felttjenesteøvelser  med  Skarpskydning  i 
Terrainet.  1  Uges  Bataillionsøvelser  og  i  den  10de 
Uge  Øvelse  i  Fægtningsskydning  og  Natmanøvrer 
med  større  samlede  Korps.  Der  regnes  en  Dag  til 
Iklædning  og  en  Dag  til  Afmønstring.     Den  sam- 

lede  Rekrutlid  bliver  altsaa  72  Dage.  Helligdage 
gives  Mandskabet  fri  fra  Klokken  3. 

Andet  Aar  indkaldes  den  Værnepligtige  i  14 
Dage  om  Sommeren.  Tredie  Aar  møder  den  Vær- 
nepligtige til  nogle  Timers  daglig  Skydning. 

Syvende  Aar  atter  Skydning  i  8  Dage,  og  det 
tiende  Aar  umiddelbart  før  Overgangen  til  Reser- 
ven indkaldes  Soldaten  til  Exercits  og  store  Øvel- 
ser ialt  i  14  Dage. 

Naar  Krigsforhold  ikke  medregnes,  lægger 
Fædrelandet  altsaa  Beslag  paa  den  unge  Mand 
ialt  i  116  Dage.  For  Reservister  afholdes  hvert 
andet  Aar  Skydeøvelser  i  tre  Dage. 

Rekylgeværafdelinger  og  Cyklekorps  uddannes 
og    indkaldes  i  lignende  Tidsrum  som  Infanteriet. 

Rytteriet  uddannes  i  15  Uger  første  Aar.  Ind- 
kaldes andet  og  tredie  Aar  hver  Gang  i  2  Uger. 
Møder  syvende  Aar  i  8  Dage  til  Øvelse  og  delta- 
ger tiende  Aar  i  større  samlede  Øvelser  i  14  Dage. 
Feltartilleriet  begynder  med  15  Ugers  Uddannelse 
det  første  Aar.  Indkaldes  derpaa  andet  og  tredie 
Aar  i  2  Uger  hver  Gang,  møder  femte  og  syvende 
Aar  8  Dage  til  Skydeøvelser  og  deltager  det  tiende 
Aar  i  større  samlede  Manøvrer  i  14  Dage. 

Reservisterne  af  Rytteri  og  Feltartilleri  møder 
hvert  andet  Aar  fire  Dage  til  Vaabenøvelser. 

Fæstningsartilleriet  uddannes  i  13  Uger  og 
indkaldes  som  de  ovennævnte  Vaaben. 

Ingeniørerne  og  særlige  tekniske  Tropper  ud- 
dannes i  15  Uger  og  indkaldes  som  Artilleriet. 

Intendanturens    Mandskab    er    dels    fast,    dels 

Værnepligtige,  der  første  Gang  indkaldes  i  10  Uger 
og  derefter  tredie  Aar  i  8  Dage  og  tiende  Aar  i 
21  Dage.  Intendanturens  Reservister  møder  hvert 
andet  Aar  i  to  Dage  for  at  lære,  hvad  der  er  frem- 
kommet af  nyt  indenfor  deres  Tjenestegren. 

Sygepasserne  uddannes  og  indkaldes  som  In- 
tendanturens Værnepligtige.  Trainet  som  Fæst- 
ningsartilleriet. 

Menige  og  Underofficerer  med  Lyst  og  sær- 
lige Anlæg  for  Officersstillingen  kan  avancere  efter 
at  have  gennemgaaet  et  særligt  Kursus  paa  sex 
Maaneder.  Bestaas  den  afsluttende  Examen,  ud- 
nævnes Eleverne  til  Secondløjtnanter.  I  Under- 
visningstiden lever  de  gratis  paa  Skolen  og  be- 
holder den  Lønning,  de  oppebar  ved  Optagelsen. 
Saadanne  Officerer  fra  Geleddet  skal  senere  for 
at  kunne  avancere  gennemgaa  Generalstabsskolen 
og  de  særlige  Kursus  for  højere  Officerer. 

Da  det  er  absolut  nødvendigt,  at  der  stadig 
ligger  Mandskab  inde  til  Dækning  mod  eventuel 
Overrumpling  af  Landets  mest  udsatte  og  derfor 
befæstede  Punkter,  forbliver  Halvdelen  af  hvert 
Aars  Værneplige  eller  8000  Mand  liggende  i  14 
Maaneder  i  Garnisonerne. 

Det  afgøres  ved  Lodtrækning,  hvem  der  skal 
blive  liggende  inde.  De  Værnepligtige,  som  har 
tjent  Landet  i  14  Maaneder  indkaldes  kun  en  Gang 
i  det  tiende  Aar  til  2  Ugers  Øvelse;  men  har  i 
Reservisttiden  de  samme  Pligter  som  alle  andre 
Soldater. 

Hæren  inddeles  i  1ste  Armékorps  med  Hoved- 

kvarter  i  København,  den  fyenske  Division  med 
Hovedkvarter  i  Odense  og  2det  Armékorps  med 
Hovedkvarter  i  Aarhus. 

Størsteparten  af  1ste  Armékorps  ligger  i  Køben- 
havn,   der  befæstes  stærkt  til  Lands  og  til  Vands. 

Paa  Feltfod  tænkes  Armékorpset  passende  at 
kunne  sammensættes  paa  følgende  Maade: 

Indenfor  Fæstningen  København:  15  Regimen- 
ter Infanteri  å  3  Batailloner  a  1050  Mand.  6  Ba- 
tailloner  Fæstningsartilleri  å  1000  Mand.  Tre  Re- 
gimenter Feltartilleri  å  6  Batterier  å  6  Kanoner 
og  150  Mand.  2  Regimenter  Rytteri  å  4  Eskadro- 
ner med  hver  150  Mand.  3  Ordonnantsafdelinger  å 
100  Mand  til  Efterretningstjeneste.  15  Afdelinger 
Rekylgeværer  å  25  Mand.  4  Cyklekompagnier  å 
100  Mand  til  Vedet  og  Efterretningstjeneste.  6 
Batterier  Maximskyts  å  6  Piecer  og  75  Mand.  Med 
Stabe,  Intendantur  og  Sanitetsmandskab  ialt  circa 
60,000  Mand. 

Vestsællands  Kystforsvarsbrigade  (fordelt  i 
Korsør  og  Kallundborg  samt  paa  Agersø)  4  Batail- 
loner Infanteri.  3  Batterier  Maximskyts.  3  Or- 
donnantsafdesinger.  3  Kompagnier  Fæstningsar- 
tilleri. 4  Afdelinger  Rekylgeværer  og  1  Cyklekom- 
pagni.  1  Regiment  Feltartilleri.  1  Kompagni 
Ingeniører.     Ialt  7400  Mand. 

Nordsællands  Kystforsvar.  (Hovedkvarter  i 
Helsingør).  2  Gyklistkompagnier.  2  Rekylgevær- 
afdelinger. 2  Maximbatterier.  2  Ordonnansafde- 
ling.     Ialt  525  Mand. 

Lolland-Falsters   Kystforsvar.     (Hovedkvarter: 

Gedser).  1  Bataillon  Infanteri.  1  Kompagni  Fæst- 
ningsartilleri.  1  Batteri  Maximskyts.  1  Afdeling 
Rekylgeværer.  1  Gyklekompagni.  1  Ordonnans- 
afdeling.     lait  1650  Mand. 

Den  fyenske  Division,  hvis  største  Styrker  er 
fordelt  i  Stillingerne  Nyborg— Sprogø  og  Strib — 
Middelfart  med  mindre  Garnisoner  i  Assens,  Faa- 
borg, Svendborg  og  Kerteminde  samt  en  Reserve 
i  Odense,  opstiller  mobiliseret:  4  Regimenter  In- 
fanteri å  3  Batailloner.  1  Regiment  Felt- Artilleri 
med  6  Batterier.  1  Bataillon  Fæstningsartilleri.  1 
Rytterregiment.  3  Ordonnansafdelinger.  6  Afde- 
linger Rekylgeværer.  1  Bataillon  Ingeniører.  2 
Gyklekompagnier  og  6  Batterier  Maximskyts.  lait 
circa  18500  Mand. 

Det  Jyske  Armékorps  mobiliserer  følgende  Korps : 

Vendsyssel  Brigade  med  Hovedkvarter  i  Fre- 
derikshavn sammensætles  af:  3  Batailloner  Infan- 
teri. 2  Kompagnier  Fæstningsartilleri.  3  Batterier 
Feltartilleri.  2  Batterier  Maximskyts.  1  Cykleaf- 
deling.  2  Afdelinger  Rekylgeværer.  1  Kompagni 
Ingeniører.  1  Ordonnansafdeling.  lait  circa  5000 
Mand. 

Nordjyske  Brigade  med  Hovedkvarter  i  Grenaa 
og  Afdelinger  i  Randers,  Hadsund  og  Aalborg 
sammensættes  af;  3  Batailloner  Infanteri.  1  Kom- 
pagni Fæstningsartilleri.     1  Kompagni  Ingeniører. 

3  Ordonnansafdelinger.     3    Batterier  Maximskyts. 

4  Afdelinger  Rekylgeværer.  3  Gyklekompagnier. 
(Brigadens  Opgave  er  foruden  Havneforsvar  sær- 
lig Kystbevogtning).     lait  circa  4800  Mand. 

Aarhus  Brigade  med  Hovedkvarter  i  Aarhus 
mobiliserer;  6  Bataillioner  Infanteri.  1  Kompagni 
Fæstningsartilleri.  1  Kompagni  Ingeniører.  3  Bat- 
terier Feltartilleri.  3  Ordonnantsafdelinger.  3  Cyc- 
lekompagnier.  1  Batteri  Maximskyts.  3  Afdelinger 
Rekylgeværer.     lait  ca.  48,400  Mand. 

Grænsedivisionen  med  Hovedkvarter  i  Vamdrup 
og  Garnisoner  i  Fredericia,  Vejen  og  Holsted  faar 
antagelig  følgende  Sammensætning:  5  Regimenter 
Infanteri.  1  Bataillion  Fæstningsartilleri.  2  Regi- 
menter å  6  Batterier  Feltartilleri.  3  Kompagnier 
Ingeniører.  2  Regimenter  Rytteri.  3  Ordonnants- 
afdelinger. 3  Cycleafdelinger.  6  Afdelinger  Rekyl- 
geværer. 3  Batterier  Maximskyts.  lait  ca.  22,500 
Mand. 

Esbjerg  Kystdivision,  Hovedkvarter  i  Esbjerg. 
Garnisoner  i  Ribe,  Bramminge  og  paa  Fanø.  Kyst- 
bevogtning langs  hele  Vestkysten.  Sandsynlig 
Sammensætning :  3  Regimenter  Infanteri.  1  Batail- 
lon  Fæstningsartilleri.  2  Kompagnier  Ingeniører. 
3  Batterier  Maximskyts.  3  Ordonnantsafdelinger. 
3  Cyclekompagnier.  4  Afdelinger  Rekylgeværer. 
3  Batterier  Feltartilleri.     lait  ca.  12,700  Mand. 

Trainkorpset  udgør:  Paa  Sælland  2  Batailloner 
å  1000  Mand.  Paa  Fyen  1  Bataillon.  I  Jylland  2 
Batailloner.     lait  ca.  5000  Mand. 

Altsaa  skulde  den  mobiliserede  danske  Linie- 
hær  med  Stabe  og  Train  udgøre  145,000  Mand 
fordelt  med  71,575  Mand  paa  Sælland  og  Falster, 
18,500  Mand  paa  Fyen  og  54,900  Mand  i  Jylland. 

Marinens  Mandskab  uddannes  som  hidtil.  Der 

engageres  flere  faste  Folk,  navnlig  Maskinister  og 
øvede  Fyrbødere.  Naar  en  maritim  Værnepligtig 
ligger  længer  inde  end  sex  Maaneder,  fordobles 
hans  Løn,  og  der  gives  intelligente  Menige  Adgang 
til  at  avancere  til  Underofficerer. 

De  Penge,  Fuldstændiggørelsen  af  Københavns 
Befæstning  vil  koste,  kan  antagelig  komme  ind  ved 
Salget  af  Christianshavns  Vold  med  Grave  og  Gla- 
cis  i  Retning  af  Orlogsværftet.  Dette  kostbare, 
stærkt  kuperede,  skønne  Terræn  burde  inden  det 
udlægges  til  Gader  og  Parker  anvendes  som  Plads 
for  den  kommende  store  nordiske  Udstilling.  Del- 
vis udfyldt,  men  med  Bevarelse  af  noget  Vand  og 
en  Del  af  Voldskrænterne,  med  Hovedportal  lige 
for  Langebro  i  Fortsættelse  af  Boulevarden  fra 
Raadhuspladsen,  med  den  maritime  Udstilling  lagt 
ud  i  Sundet  og  med  glimrende  Udsigtspunkter,  vil 
Udstillingen  ikke  kunne  faa  noget  idealere  Terræn 
end  dette,  hvor  man  uden  at  skade  Nogen  eller 
Noget  kan  skalte  og  valte  efter  Behag. 

Flaadestøttepunktet  i  Agersøsund,  Sprogøs  og 
Stribs  Befæstninger  kan  i  Følge  Forholdenes  Natur 
ikke  opføres  af  de  lokale  Haandværkere  og  Arbej- 
dere. Derimod  vilde  det  være  baade  naturligt  og 
billigt,  om  Folk  fra  de  Byer,  der  bør  befæstes 
mere  eller  mindre  kraftigt  mod  Søsiden,  udførte 
alle  Arbejder  sammen  med  indkaldte  Ingeniørsol- 
dater under  Ledelse  af  Officerer. 

Disse  Byer  er  Skagen,  Frederikshavn,  Hals^ 
Hadsund,  Grenaa,  Aarhus,  Fredericia,  Esbjerg,  Ny- 

borg,  Kerteminde,  Strib,  Middelfart,  Assens,  Svend- 
l)org,  Kallundborg,  Korsør,  Masnedsund,  Gedser 
og  Køge.  Der  maa  sørges  for,  at  Slrandbatterierne 
lukkes  bag  til.  Hvis  man  lader  dem  være  aabne 
i  Struben,  kan  Besætningerne  let  overmandes  af 
mindre  Afdelinger,  der  iiar  skuffet  Strandvagternes 
Aarvaagenhed  og  er  sluppet  i  Land.  Naar  Halv- 
delen af  de  Indkaldte  stadig  ligger  inde,  vil  der 
altid  kunne  være  saa  stor  Besætning  i  Forsvars- 
værkerne til  Lands  og  til  Søs,  at  en  Overrumpling 
ikke  kan  finde  Sted.  Er  Indkaldelsen  desuden 
ordnet  i  Retning  af  det  her  foreslaaede,  vil  For- 
svarernes Antal  fra  det  Øjeblik,  der  paa  en  aftalt 
og  af  alle  kendt  Maade  slaas  AUarm,  stige  meget 
hurtigt. 

I  Store  Bælt  bør  der  altid  passes  paa.  Nat 
og  Dag  maa  Patrouillebaade  ligesom  Lodserne  være 
paa  Udkig,  og  København  skulde  aldrig  mangle 
en  eller  helst  et  Par  maritime  Nattevagter. 

8000  Værnepligtige,  med  Skoler  og  Befalings- 
mænd omtrent  en  halv  Snes  Tusind  Mand,  bør 
Dag  og  Nat  være  fordelte  i  vore  Befæstninger  mod 
Søen,  saaledes,  at  danske  Mænd  og  Kvinder  kan 
føle  den  Tryghed,  de  nu  saa  haardt  savner. 

Vor  arme  Flaade  existerer  egentlig  kun  som 
Historie,  som  smuk,  opbyggelig  Fædrelandshistorie. 
Splitflaget  vajer  nu  over  saa  faa  og  smaa  Fartøjer, 
at  selv  den  største  Tapperhed  ikke  kunde  bringe 
det  Sejr  i  Kamp  med  selv  den  ringeste  af  vore 
Naboer  eller  Genboer. 

Enten    maa    der    laanes    en    stor    Sum   Penge 

(100  Millioner  Kroner  f.  Ex.),  og  saa  kan  der  paa 
to  Aar  skabes  en  ganske  vist  lille,  men  helt  mo- 
derne, til  vore  Farvande  og  Neutralitetskravene 
svarende  Flaade  af  Pansere,  Panserkrydsere,  Pan- 
serkanonbaade,  Torpedobaadsødelæggere,  Torpedo- 
og  Undervandsbaade.  Eller  man  kan,  skøndt  det 
mulig  er  utilstrækkeligt,  indskrænke  sig  til  for  en 
mindre  laant  Sum  at  bygge  12  Torpedobaadsøde- 
læggere, 48  Torpedobaade  og  en  halv  Snes  Under- 
vandsbaade, fordele  dette  Minespærringsforsvar  i 
Bælterne  og  Sundet,  gøre  de  Minefelterne  bestry- 
gende Landbatterier  meget  stærke,  og  saa  for  Re- 
sten vise  Flaget  fra  Opmaalings-  og  Fiskeriinspek- 
tionsdampere. 

Noget  maa  der  gøres  ved  Flaaden.  Den  kon- 
kurrerer snart  i  Usselhed  med  Venezuelas  Marine, 
og  det  turde  ikke  være  Meningen  i  et  havom- 
flydt Land,  hvor  Flaaden  mere  end  een  Gang  har 
frelst  Staten. 

Selv  om  det  aarlige  Budget  tredobles  hjælper 
det  dog  ikke.  Vi  er  sakket  saa  langt  agterud,  at 
det  er  nødvendigt  paa  en  Gang  at  købe  Største- 
delen af  det  Antal  Skibe,  vi  nødtørftigt  behøver.  — 


I  Herrer,  der  staar  for  Styret,  I  danske  Mænd, 

hvem  Landets  Velfærd  er  betroet,  tegn  hurtigt  den 

Forsikring,   som   ene  kan  skabe  national  Tryghed 

under  det  fælles  Arbejde   for  Udviklingen   af  vor 

^  lovpriste  Kultur  og  vore  anerkendte  Rigdomskilder! 

Tordenen  ruller  omkring  os,  snart  fjærnere, 
snart  ganske  nær.  En  Dag  har  vi  Uvejret  over 
vore  Hoveder.  Gid  da  Lynaflederen  maa  være  i 
Orden!  Mangler  den  eller  er  den  saa  forsømt,  at 
den  svigter,  naar  Lynet  rammer,  da  bliver  det 
aldrig  mere  Solskinsvejr  i  Danmark. 

